Početna O namaMisija Strategija i izazovi Historijat U crticama Politika Kultura organizacije Tim Kontakt Fotogalerija Videogalerija ProjektiSPAJALICA PPMG Poslovni prostor BH Jačanje omladinskih strukt... Omladinski radnici/e Omladinski start-up biznisi WEBWORK Jačanje institucija vlasti... Službenici/e za mlade BOB akademija za djecu Podrška mladima u FBiH UMiD - Uči, misli i djeluj! Škola prijateljstva Info-tačka za mlade Obrazovni server UMiD online Narandžasti glasovi Arhiva projekata UslugeBesplatne usluge Komercijalne usluge Uključi se!Pitaj! Prisustvuj! Newsletter Daj svoj komentar! Budi partner u projektu! Popuni anketu! Volontiraj! Traži posao! Riznica znanjaKULTOTEKA Publikacije Publikacije Instituta Časopis IUVENTA Rad s mladima Omladinski rad Politika prema mladima Zakoni o mladima Često postavljena pitanja Svijet oko nasPartneri Donatori Prijatelji Mreže Korisni linkovi Obrasci za partnere Prijava partnera Odnosi s javnošćuObraćanja medijima Mjesečni izvještaji Godišnji izvještaji Finansijski izvještaji Shop Institut prisustvovao Novogodišnjem prijemu Delegacije EU u BiH\tPDF | Ispis |\tE-mail\tUtorak, 29 Januar 2013 14:56\tInstitut za razvoj mladih KULT prisustvovao je Novogodišnjem prijemu Delegacije Evropske unije u BiH, održanom u prostorijama Delegacije. Prigodno druženje uz brojne zvanice, partnere iz svih krajeva zemlje te vladine dužnosnike, održano je u srijedu, 23. januara. Za vrijeme prijema, predstavnici/e Instituta su imali priliku razgovarati s prisutnima o važnim pitanjima, izazovima i mogućnostima koja se tiču saradnje s EU Delegacijom u BiH, s ciljem intenziviranja postojećih kontakata i uspostavljanja novih koji su značajni za buduću saradnju i održiv rad. U svom govoru, gosp. Peter Sorensen, šef Delegacije Evropske unije i specijalni predstavnik EU za BiH, naglasio je važnost uspješne saradnje i zajedničkih napora kako bi se BiH približila EU i postala punopravnom članicom, što je od velikog značaja za EU. Gosp. Sorensen je naveo da se svi fondovi EU za BiH smatraju dobrim ulaganjem u bolju zajedničku budućnost kojoj neprekidno težimo. Imajući ove visoke ciljeve na umu, Institut provodi inicijative koje finansira Evropska unija, blisko sarađujući s Delegacijom EU u BiH.


Obavljen deo radova na glavnom vodovodnom vodu u opštini Paraćin | Energetski portal Srbije\nObavljen deo radova na glavnom vodovodnom vodu u opštini Paraćin\nOsnovni radovi na zameni dela glavnog vodovodnog voda, obavljeni su u dužini od oko dva kilometra – iskopavanje kanala i polaganje cevi primiče se iz pravca Izvora, ka izlazu na magistralni put, gde će cevi biti sprovedene ispod i sa leve strane puta ka Davidovcu. Druga faza radova odnosi se na postavljanje šahti i ispusnih ventila i taložnika, a vod će biti zamenjen u ukupnoj dužini od 9 kilometara i 700 metara. Nove cevi su napravljene da potraju decenijama, a to znači da više neće biti kvarova, koji su se do sada učestalo dešavali na tom delu glavnog voda.\nZamena velikog dela glavnog voda deo je velikog projekta za poboljšanje vodosnabdevanja u opštini Paraćin, koji uključuje i rekonstrukciju vodovodne mreže u nekoliko gradskih ulica i iskopavanje novih dopunskih bunara. Cilj je sprečavanje gubitka zdrave pijaće vode na njenom putu od izvora do potrošača, kao i obezbeđivanje stabilnog vodosnabdevanja u letnjim mesecima, kada se izdašnost izvora smanjuje.


Unija žena SNS-a donirala posteljinu Odeljenju ginekologije OBV | Oko Nas\nUnija žena SNS-a donirala posteljinu Odeljenju ginekologije OBV\nPredstavnice Unije žena Opštinskog odbora Srpske napredne stranke Vrbas, povodom 8.marta, Dana žena, posetile su danas Odeljenje Ginekologije Opšte Bolnice Vrbas, i tom prilikom uručile 43 kompleta posteljine. Prema rečima Miljane Štulić, Unija žena OO SNS-a želi da ukaže da je briga o ženama veoma važna i da konstantno treba raditi na unapređenju položaja žena.\n“Jedan od osnovnih zadataka Unije žena Srpske napredne stranke je briga o ženama i njihovom položaju. Ovim gestom na današnji dan, želeli smo bar na neki način da pomognemo ženama koje borave na ovom Odeljenju, da im ulepšamo i olakšamo boravak. Briga o ženama ne bi trebalo da se sprovodi samo kada su praznici. Mi tokom cele godine sprovodimo razne akcije i edukacije posvećene upravo ženama i njihovom položaju, tako da ćemo i u narednom periodu na sve moguće načine pokušati da pomognemo ženama u Vrbasu”, rekla je Štulić.\nPoklon je primila i zahvalila se dr Zorica Ristić, načelnica Odeljenja Ginekologije. “Čast mi je i zadovoljstvo da se zahvalim organizatorima na ovoj donaciji, koja je značajna za naše Odeljenje. Nama je svaka pomoć dobro došla, a kada dobijemo ovako nešto što je neophodno, onda je to za svaku pohvalu”, rekla je dr Ristić.\nPrethodni članakAkcija SPS-a povodom 8. marta, Dana ženaSledeći članak31. broj Bačka Press-a


Novi Lenovo laptopovi Y i Z serije usmereni na stil života korisnika Novi Lenovo laptopovi Y i Z serije usmereni na stil života korisnika – Personal magazin\nNovi Lenovo laptopovi Y i Z serije usmereni na stil života korisnika\nKompanija Lenovo predstavila je tri nova modela koji pripadaju potrošačkoj liniji laptop i desktop računara namenjenih unapređenju računarskog iskustva. Novi modeli Y40, Y50, Z40 i Z50 laptopova, pružaju napredne performanse…\nKompanija Lenovo predstavila je tri nova modela koji pripadaju potrošačkoj liniji laptop i desktop računara namenjenih unapređenju računarskog iskustva. Novi modeli Y40, Y50, Z40 i Z50 laptopova, pružaju napredne performanse i zabavne funkcije u prenosivom i kompaktnom kućištu.\nLaptopovi Y serije pružaju korisnicima tehnologiju potrebnu za potpuno uživanje u multimedijalnom doživljaju sa najnovijim grafičkim opcijama i bogatom audio iskustvu, dok Z serija nudi izbor zanimljivih boja kućišta, VeriFace system prepoznavanja lica i kretanja/kontrole glasa.\nY serija napravljena za performanse , Z serija optimizuje multimedijalne sadržaje i zabavu\nNovi laptopovi Y40 sa ekranom dijagonale 14 inča i Y50 sa ekranom dijagonale 15.6 inča nude moćno mobilno Windows 8.1 PC iskustvo. Smešteni u crnom kućištu, ovi laptop računari nude izbor tehnologija, uključujući opcionu tastaturu sa pozadinskim osvetljenjem na Y50. Model Y50 takođe nudi izbor između Ultra HD 3840×2160 ekrana ili Full HD 1920×1080 ekrana sa opcionom osetljivošću na dodir dok Y40 ima Full HD ekran.\nLaptopovi sjajno prikazuju grafičke sadržaje – opciona AMD Radeon™ grafička kartica na Y40 i NVIDIA ® GeForce ® na Y50. Pokreće ih 4. generacija Intel ® Core ™ i7 procesor , Windows 8.1 i HDD ili SSD disk , pa korisnici mogu lako da uživaju u multitaskingu aktivnosti kao što su gledanje videa, otvaranje aplikacije, postavljanje statusa na društvenim medijima i pretraživanje fotografija. Filmovi i video zapisi zvučaće bogato i rezonantno sa Y40 Y50 koji poseduju par JBL ® zvučnika i Dolbi ® Home Theater ® v4 .\nPored toga što nude lagan dizajn, model Z40 dijagonale 14 inča – i Z50 dijagonale 15.6 inča postavljaju standarde mobilne produktivnosti. Ovi vrlo prenosivi laptopovi su opremljeni tako da pružaju najviše performanse i obećavaju podršku za zabavu sa opcionim Full HD 1920×1080 ekranom, 4. generacijom Intel ® Core™ i7 procesora , opcionalnom NVIDIA ® GeForce ® grafičkom , Windows 8.1 operativnim sistemom i Dolbi Home Theatre v4 kvalitetom zvuka. Oni takođe dolaze sa velikim skladišnim prostorom, do 1 TB ili HDD ili hibridnim SSHD. I Z40 i Z50 laptopovi su dostupni u izborima crne, crvene ili bele boje.\nKorisnici mogu da gledaju filmove na svom laptopu povezujući ga bežično sa televizorom pomoću WiDI tehnologije ili pomoću HDMI izlaza za prenos sadržaja visoke definicije. Ovi laptopovi takođe podržavaju najnovije i najbrže WiFi standarde , 802.11ac i web kamere visoke definicije. Oni dolaze opremljeni tako da čine računarsko iskustvo zabavnim, lakim i brzim. VeriFace Pro sistem prepoznavanja lica kompanije Lenovo korisnicima omogućava brzo logovanje u system, samo sa prikazivanjem svog lica. Kontrola pokreta omogućava skrolovanje kroz fotografije i video snimke samo pomeranjem ruke, a upravljanje glasom koristi nekoliko jednostavnih glasovnih komandi za kretanje kroz multimediju.\nNovi Lenovo laptopovi Y i Z serije usmereni na stil života korisnika was last modified: January 14th, 2014 by Redakcija\nC560 AIOlaptopoviLenovoLenovo C560 AIOY40\n“Children’s Play” domaća društveno angažovana Android igrica


BOLJA ZEMLJA JE POKRENULA INICIJATIVU: Dosta je ponižavanja, pravda za seljake! (VIDEO) - Bolja Zemlja\nBOLJA ZEMLJA JE POKRENULA INICIJATIVU: Dosta je ponižavanja, pravda za seljake! (VIDEO)\nProšle nedelje ste videli ljude koji u brdima pored Ibra proizvode vrhunsko meso od domaćeg simentalca i videli ste sa kakvim se problemima susreću kako se bore. Porodica Maksimović iz Mataruga proizvede po dva šlepera mesa svake godine – odlične junetine koja većim delom završi u izvozu.\nO tome možete više pogledati ISTINSKI HEROJI SRPSKOG SELA! Pomoć države za tovnu junad ne stiže, a evo i zašto! (VIDEO)\nTo nije najvažniji deo priče ovde, ta odlična utovljena junad, korist za širu zajednicu i za potrošače u Crnoj Gori, delom i Srbiji koji ću to odličnu, hranivu namirnicu jesti.\nIvan Maksimović, Mataruge\nPrava priča ovde je o porodici Maksimović, o ovim sjajnim momcima, od kojih svako ima po dvoje dece, koja se bezbrižno igraju oko Ibra, ali i uče da pomažu starijima\nOvo je priča o njihovom ocu koji je posao započeo i o ženama u porodici, majci pre svega i dve divne snaje, kojima treba odati posebnu počast. Da nije njih sve ovo bi bilo besmisleno. Nema porodice na selu bez dobrih žena, a to je upravo ono što nama nedostaje.\nMedjutim, slika ovih mladih ljudi, sposobnih, spremnih, visprenih , pametnih i lepih ljudi, pravih seljaka, bi nekog mogla da zavara.\nDragan Maksimović, Mataruge\nSituacija u selima ne stoji sjajno i oni su jedni od retkih ljudi koji su ostali u ovom kraju da se bave stočarstvom – rade čak 40 hektara zemlje i utove i do 140 junadi godišnje.\nOvi divni, pametni, stasiti, lepi i pošteni ljudi su SELJACI I PONOSNI SU NA TO!\nŽive na zemlji svojih predaka, zemlji koju su ti preci obrađivali u znoju i za koju su prolivali krv i zbog tog znoja i zbog te krvi oni ne žele i ne mogu da je napuste, kako kažu oba brata Maksimovići.\nAli sada idemo na pitanje svih pitanja i na jednu inicijativu koja je iz toga proizašla.\nPogledajte ove ljude i nihovu decu – koji su ovde ostali da doprinose, da prave PDV, da stvaraju robu.\nDa li ste vi svesni, svi vi koji čitate ovo, bilo da ste kolege Maksimovića, bilo da živite u gradu, u centru Beograda, da ako u Srbiji nekom uvredljivo kažete da je homoseksualac ili da je pripadnik nacionalne manjine to je govor mržnje i to nikako ne smete da radite.\nOdmah da vam kažemo da je to dobro i da se svi ljudi sa sela zalažu za poštovanje drugih, i zaštitu ljudskih prava i LGBT osoba i pripadnika manjiskih, nama dragih naroda , ali, da li sve vi svesni da na naciolnim frekfencijama možete da nekom kažete “Seljaku jedan” i da ne snosite nikakva posledice?\nKažete nekom da je “seljak”, misleći da ga uvredite i nema kazne!\nZar to nije govor mržnje? Šta mislite kako se osećaju ovi ljudi, i njihove porodice kada to čuju? Ovi ljudi ovako sposobni, vredni i pametni su zaista seljaci! Šta mislite kako će se sutra ova deca u školi osećati ako im neko uvredljivo kaže da su sa sela? Da li vi mislite da će oni na selu i ostati?\nSeljaci zbog zanimanja kojim se bave trpe diskriminaciju i trpe itekako govor mržnje\nDa li je lepo da njihova prelepa deca koja izgledaju kao sa razglednice Srbije, sutra trpe uvredu, kada im neko kaže “seljaku jedan” u školi, i da li će ta deca stvarno želeti da budu seljaci jednog dana?\nProgram “Bolja zemlja” će pokrenuti inicijativu da se bilo kakva upotreba naziva za poljoprivrenika u negativnom kontekstu proglasi za govor mržnje i da taj koji vredja seljake trpi iste posledice kao onaj ko bi vredjao LGBT osobe, ili osobe druge boje kože, ili nacije. Mi smo snimali i odlične tovljače junadi, romske nacionalnosti, možete tek misliti kako je njima.\nObavestićemo vas u ukoliko naiđemo na prepreke i na one koji bi dopunu Zakona o odgovornosti za kršenja ljudskih prava mogli da spreče, ali je važno da se pre svega svi poljoprivrednici slože da je upotreba reči seljak u negativnom kontekstu u medijima apsolutno nedopustiva.\nŠta o tome misle ovi časni i pošteni ljudi i kako da se priključite inicijativi pogledajte na snimku ispod…\npravda za seljake\nPrethodni tekstKUPUJETE POLOVNI TRAKTOR? Bolje vam je da pogledate ovo! (VIDEO)\nSledeći tekstMINISTAR NEDIMOVIĆ: Sledeće nedelje novi podsticaji i rang lista konkursa za mlade!


EVOCON | Politika privatnosti\nPolitika privatnosti | Evocon d.o.o.\n25. maja 2018. godine, stupio je na snagu „Zakon o GDPR-u (GDPR - General Data Protection Regulation) opšta regulativa o zaštiti ličnih podataka“ koji će osigurati veću sigurnost ličnih podataka za stanovnike zemalja Europske unije.\nS tim u vezi želimo da Vas obavestimo da kompanija EVOCON d.o.o. Beograd zaštitu ličnih podataka i privatnost shvata vrlo ozbiljno. Uvek ćemo biti transparentni prema vama o informacijama koje sakupljamo, o tome šta radimo sa njima, sa kime ih delimo i koga treba da kontaktirate ukoliko ste zabrinuti oko bilo čega. Obaveštavamo Vas da će svi lični podaci koje ste u bilo kom trenutku dobrovoljno dostavili kompaniji EVOCON d.o.o. Beograd, a u smislu odnosa koji Vaša kompanija ima sa našom kompanijom, biti obrađeni i sačuvani uz primenu sigurnosnih mera predviđenih novim propisima o zaštiti ličnih podataka.\nPravnu osnovu koja opravdava prikupljanje i obradu ličnih podataka je postojanje poslovnog odnosa s kompanijom EVOCON d.o.o. Beograd\nVaši lični podaci neće biti predmet automatskih odluka, profila ili primenjene logike. Lični podaci će se čuvati sve dok traje poslovni odnos, a nakon isteka tog perioda, sve dok se može zahtevati neka vrsta odgovornosti koja proizilazi iz postojanja pomenutog odnosa.\nVaše podatke ne prosleđujemo trećim stranama niti ih komercijaliziujemo na bilo koji drugi način, pri čemu sa njima postupamo na način definisan u Pravilima o zaštiti privatnosti podataka.\nMožete da koristite univerzalnu veb lokaciju kompanije Evocon bez otkrivanja svog identiteta.\nDetalji o informacijama koje sakupljamo kao standard kada pristupite našim veb lokacijama opisan je u nastavku. Kada pristupite bilo kojoj Evocon veb lokaciji, vaš pretraživač je tehnički konfigurisan da automatski prenese sledeće podatke („podatke evidencije“) na naš veb server, koji će tada snimiti podatke evidencije:\nNa osnovu poslovnog odnosa sa kompanijom EVOCON d.o.o. automatski se nalazite na našoj mailing listi.\nNewsletteri koje dobijate i koje ćete ubuduće dobijati sadržaće isključivo informacije o poslovanju EVOCON d.o.o. Beograd, akcijama i posebnim ponudama, aktuelnostima i promenama u našem asortimanu. Vaši lični podaci će se obrađivati isključivo u svrhu informisanja o našim uslugama i poslovanju.\nTakođe možete ažurirati ili zatražiti brisanje Vaših podataka zahtevom na mail marketing@evocon.rs.\nUkoliko u bilo koje vreme naknadno ne budete saglasni sa obradom podataka kao što je gore navedeno, pisani opoziv saglasnosti možete poslati poštom na adresu Banatska 28v, 11080 Beograd (Zemun) ili e-mailom na marketing@evocon.rs


Najodrživije i najinovativnije kuće u 2017. godini - Gradjevinarstvo.rs\nNajodrživije i najinovativnije kuće u 2017. godini\n08.01.2018. | Adam Williams | New Atlas\nKorišćenje standarda zelene gradnje, širenje off-grid tehnologija i napredak u 3D štampanju učinili su uzbudljivim projekte stanogradnje tokom proteklih 12 meseci. Plutajuće luksuzno naselje na plafonima, 3D štampana kuća i održivi dom koji se može izgrađiti za nekoliko dana su neki od najboljih projekata koji su obeležili 2017. godinu.\nSvaki od projekata koji se našao na sledećoj listi je specifičan sam po sebi i za poštovanje - bilo da je pristupačan, revolucionaran, održiv ili jednostavno interesantan. U nastavku će biti prikazani ovi održivi i inovativni projekti stambenih objekata.\n3D štampana kuća - Apis Cor\nOva mala i relativno jednostavna kuća nije prvi primer 3D štampanog arhitektonskog objekta, ali ubedljivo ukazuje na stambenu konstrukciju koja se štampa 3D štampačem i koja će biti uskoro dostupna i široko rasprostranjena za upotrebu.\nProjekat je razvila firma Apis Cor u saradnji sa kompanijom PIK. Ova kuća ima samo 38 kvadratnih metara i napravljena je pomoću prenosivog 3D štampača. Da bude jasnije, prenosivi štampač je težine 1.814kg i prevozi se na poleđini kamiona.\nProces štampe odvijao se tokom 24 sata u Rusiji i uključivao je izbacivanje cementa iz mlaznice, sloj po sloj, kako bi se stvorila konstrukcija. Građevinci su zatim kompletirali krov, izolaciju, prozore i ostale komponente. Ukupni troškovi za projekat su iznosili samo 10.134$, bez nameštaja i uređaja.\nSlika 1. 3D štampana kuća (foto: Apis Cor)\nKiss House - Adrian James, et al.\nBritanski ekspert za pasivne kuće Mike Jacob i arhitekta Adrian James udružili su snage da naprave „Kiss House“ - montažni dom za čiju instalaciju je potrebno ne više od nedelju a ispunjava i zahteve standarda zelene gradnje za pasivne kuće.\nSvaka „Kiss House“ ima odličnu izolaciju, kao i gotovo nepropusni omotač i dizajn koji uzima u obzir pasivnu solarnu „dobit“. Ovo rezultira efikasnom kućom za koju nije potrebno puno novca da bi se zagrejala ili rashladila tokom cele godine, bez obzira na lokalnu klimu.\n„Kiss House“ je dostupna u više dimenzija, ali svaki model se sastoji od dnevnog boravka otvorenog tipa u prizemlju, sa velikom modernom kuhinjom, drvenim podovima i prozorima od poda do plafona. Spavaće sobe i kupatila se nalaze na spratu. Za spoljašnju završnu obradu su dostupni metal i drvo.\nCena „Kiss House“ zavisi od veličine i vrste, pa se kreće od oko 2.550$ po kvadratnom metru.\nSlika 2. Kiss House (foto: Kiss House)\nBinh House - Vo Trong Nghia\nVijetnamska firma Vo Trong Nghia Architects projektovala je „Binh House“ u Ho Ši Minu za potrebe tri generacije iste porodice. Ovoj kući nije potreban klima uređaj da bi se rashladila. Njena pažljivo isplanirana unutrašnjost sastoji se od 233 kvadratnih metara i prostire se na tri sprata.\nFirma Vo Trong Nghia je uradila raspored tako da se sporedne prostorije poput kuhinje i kupatila nalaze u zapadnom delu kuće, kako bi zaštitili važnija mesta - dnevnu sobu, trpezariju i spavaće sobe. „Binh House“ je u zelenilu i ono podstiče prirodnu ventilaciju.\nVegetacija pokriva većinu eksterijera i pomaže umanjuju da se vidi betonska konstrukcija. Veliki spoljni prostori uključuju baštu sa voćem, terasni povrtni vrt i baštensku terasu pored kućne biblioteke. Pored ovoga i u dnevnoj sobi se nalazi vrt i ali i u malom dvorištu.\nSlika 3. Binh House (foto: Bih-Hiroyuki Oki)\nM.A.Di - Renato Vidal\nItalijanski arhitekta Renato Vidal napravio je montažnu modularnu kuću koja može da izdrži zemljotrese a za čije postavljanje je potrebno manje od jednog dana. Kuća „M.A.Di“ je izrađena od unakrsno lameliranog drveta (CLT) i dolazi u nekoliko veličina - od 27m² do 84m². Svaka od ovih kuća se prostire na dva nivoa i opremljena je sa kuhinjom, trpezarijom i kupatilom koji se nalaze u prizemlju, dok su spavaće sobe smeštene na gornjem spratu.\nKonstrukcija objekta u obliku slova A i jedinstvena mogućnost sklapanja omogućavaju kući da se montira na licu mesta, tako što se upakuje i transportuje putem kamiona ili kontejnera do naznačene lokacije. Instalacija je relativno jednostavna, a za celokupan proces je potrebno tri radnika koji će za šest do sedam sati sve završiti.\nZa manju kuću je potrebno izdvojiti 21.600€ a za veću 67.200€. Kuća se pakuje i transportuje kamionom ili kontejnerom. Krovne solarne ploče, LED osvetljenje i sistem sive vode su dostupni uz doplatu.\nSlika 4. M.A.Di (foto: M.A.Di)\nTikku - Marco Casagrande\nPotražnja za stanogradnjom u urbanim sredinama je u porastu jer broj stanovnika nastavlja da raste iz godine u godinu a naročito je izražena migraciju iz seoskih u gradske sredine. Arhitekta Marco Casagrande smatra da ima potencijalni odgovor za ovaj problem, a to je „Tikku“ (finski naziv za štap). U osnovi zauzima površinu od samo 2,5x5m, što je grubo rečeno, veličina standardnog parking prostora za jedan automobil.\n„Tikku“ ima ukupnu površinu od 37,5 kvadratnih metara i podeljena je na tri sprata. Prototipni model sastoji se od radnog prostora na prvom spratu, spavaće sobe iznad i male staklene stambene prostorije na gornjem spratu. Međutim sve ovo je fleksibilno.\nUnutrašnjost uključuje „suvi“ toilet, struja dolazi od solarne energije i nema vode a ni kuhinje. Ideja je da zahvaljujući svojoj lokaciji u gradu, stanar ima pristup vodi i hrani na drugim mestima.\nOsim toga što „Tikku“ može da bude kuća, Casagrande predviđa da može da služi i kao kancelarija, prodavnica, hotel, i još mnogo toga, zamenjujući unutrašnjost i elemente koji odgovaraju. Cena osnovnog modela iznosi 35.000 evra bez troškova prevoza.\nSlika 5. Tikku (foto: Jenni Gaestgivar/Iltalehti)\nVilla Ypsilon - LASSA Architects\nFirma LASSA Architects je napravila sjajan posao postavivši vilu „Ypsilon“ na vrhu brda koje se nalazi na seoskom zemljištu u južnom delu Peloponeza.\nKuća je dobila ime po zelenom krovu koji je u obliku velikog grčkog slova Ypsilon. Ukupna površina vile „Ypsilon“ iznosi 150 kvadratnih metara. Ta površina uključuje ulaz, glavnu spavaću sobu, dve dodatne spavaće sobe, kuhinju, trpezariju, dnevni boravak i par kupatila.\nSpavaće sobe i kupatila su okrenuta ka istoku, dok su zajedničke prostorije, kao što su dnevna soba i kuhinja, okrenute prema jugu i pružaju odličan pogled na pejzaž. Svaki od tri dvorišta vile „Ypsilon“ nudi hladovinu u različitim delovima dana.\nUprkos visokim letnjim temperaturama u tom delu sveta, korišćenje betona, zelenog krova i pažljivo postavljenih prozora obezbeđuje da unutrašnjost ostane dovoljno ohlađena bez potrebe za klimatizacijom.\nSlika 6. Villa Ypsilon (foto: NAARO)\nCasa Kwantes - MVRDV\nVelika holandska firma MVRDV nedavno je predstavila kuću pod nazivom „Casa Kwantes“. Zamišljena po ugledu na savremeni modernistički dizajn iz 1930. godina, ova zavidna kuća se može pohvaliti energetski efikasnom tehnologijom, uključujući i solarnu energiju.\nPorodična kuća površine 480 kvadratnih metara prostire se na dva sprata, plus mali podrum. Na prvom spratu se nalazi garaža za dva automobila, kuhinja, dnevna soba, trpezarija i biblioteka, dok su na drugom spratu dve spavaće sobe sa kupatilima. Naravno, neobičan oblik zastakljene fasade znači da je unutrašnjost kuće prilično nekonvencionalna. Zakrivljene forme nude vizuelnu vezu između različitih područja kuće i daju lep odnos sa maslinom oko koje je obavijena.\nKrov „Casa Kwantes“ čini veliki niz soalrnih panela. Kuću karakteriše i upotreba toplotnih pumpi koje energiju crpe iz zemlje i tako obezbeđuju energetski efikasno grejanje i hlađenje.\nSlika 7. Villa Ypsilon (foto: Ossip van Duivenbode)\nGapahuk - Snøhetta\nŽivot u kući koju je projektovala vodeća arhitektonska firma je obično dostupan samo bogatima, međutim nedavna saradnja Snøhette i norveškog proizvođača kuća za odmor Rindalshytter znači da su sada „vrhunske“ kuće postale pristupačnije nego što se može i očekivati.\n„Gapahuk“ je naziv dobio po norveškom skloništu koje grade planinari kako bi se sakrili od lošeg vremena. Ukupna površina unutrašnjeg dela je 90 kvadratnih metara i prostire se u okviru jednog sprata. Uključuje tri spavaće sobe, kupatilo sa WC-om, umivaonik i tuš, dodatni WC i veliki zajednički prostor sa kuhinjom, dnevnim boravkom i trpezarijom. Spolja se nalazi nadkriven trem a ima i dosta prostora za odlaganje.\n„Gapahuk“ je fleksibilan pa se može postaviti praktično bilo gde i dovoljno je otporan da se suprotstavi brutalnom vremenu u Norveškoj. Njegov nagnuti krov pruža zaštitu od velikih vetrova i sunca, a takođe je idealan za montažu solarnih ploča za one koji žele da koriste energiju van mreže.\n„Gapahuk“ se može naručiti i kupiti u kompletu, sa okvirnom cenom od 156.600$, što ne uključuje izgradnju.\nSlika 8. Gapahuk (foto: MIR)\nSkinnyScar - Gwendolyn Huisman i Marijn Boterman\nSve svetske metropole imaju problem sa slobodnim parcelama za gradnju kuća. Međtim, čak i dostupne parcele koje se retko nađu su neadekvatnog prostora za izgradnju, ali kuća „SkinnyScar“ dokazuje da bi neke mogle biti i iskorišćene. Projekat „SkinnyScar“ podrazumeva kuću koja se može smestiti u prostor širine samo 3,7m.\nProjektovale su je arhitekte Gwendolyn Huisman i Marijn Boterman. Unutrašnjost „SkinnyScar“ obuhvata ukupnu površinu od 140 kvadratnih metara i prostire se na tri sprata. Posetioce dočekuje ulazni prostor sa spremištem za bicikle, dok se kuhinja i trpezarija nalaze prema zadnjem delu odakle se pristupa zajedničkoj bašti. Stepenice ka drugom spratu otkrivaju malu biblioteku koja gleda na ulicu i salon sa mrežom koja visi i gleda na vrt.\nTreći sprat uključuje dve male spavaće sobe i „pametno“ kupatilo koje sadrži tuš, kadu i wc. Krovu se prostupa preko trećeg sprata i tu se nalazi mali vrtni prostor, kao i niz solarnih panela.\nSlika 9. SkinnyScar (foto: Gwendolyn Huisman i Marijn Boterman)\nPlutajuće kuće - Arkup\nZamislite da se svakodnevno budite sa drugačijim pogledom kroz prozor. To je san koji kompanija Arkup sa sedištem na Floridi obećava svojim kupcima. Luksuzne plutajuće kuće su i dalje samo koncept. Međutim projekat ovog najsavremenijeg doma se snabdeva sunčevom energijom i ima hidraulične „noge“ koje ga mogu stabilizovati i podizati iz vode.\nUgrađeni komunikacioni paket uključuje 4G, satelitsku televiziju, Wi-Fi i VHF radio, a pogon od 136 konjskih snaga bi mogao da rotira kuću za 360 stepeni. Iz firme Arkup kažu da bi kuća mogla da izdrži i uragan kategorije 4.\nJoš uvek se ne zna cena ali je zasigurno da će ovu kuću moći da priušte samo bogati.\nSlika 10. Plutajuće kuće (foto: Arkup)


SDT ZA STANDARD: Formiran predmet povodom prijave protiv MCP i Joanikija o navodnom prikrivanju slučajeva pedofilije - Montenegro International\nU Specijalnom državnom tužilaštvu formiran je predmet na osnovu podnijete krivične prijave od strane NVO Montenegro International, a protiv Mitropolije crnogorsko-primorske i episkopa Joanikija zbog navodnog prikrivanja slučajeva pedofilije unutar Srpske pravoslavne crkve, kao i navodnih slučajeva podvođenja maloljetnika u Cetinjskom Manastiru i manastiru Dajbabe, odgovorili su Standardu iz SDT.\n”Predmet se nalazi u fazi izviđaja, a više informacija i podataka nije moguće saopštiti radi zaštite interesa postupka”, navodi se u odgovoru SDT.\nPodsjetimo, NVO Montenegro International saopštila je da je podnijela Specijalnom državnom tužiocu Milivoju Katniću krivičnu prijavu protiv Mitropolije crnogorsko-primorske i episkopa Joanikija zbog slučaja prikrivanja slučajeva pedofilije unutar Srpske pravoslavne crkve, kao i navodnih slučajeva podvođenja maloljetnika u Cetinjskom Manastiru i manastiru Dajbabe.\nOni su još kazali da su uz krivičnu prijavu dostavili knjigu bivšeg đakona Srpske pravoslavne crkve Bojana Jovanovića ISPOVEST KAKO SMO UBILI BOGA, čiji izdavač je MI, kao i tekstove iz medija u proteklom periodu.\nKako se navodi u saopštenju NVO MI, najviši crkveni funkcioneri SPC dugi niz godina znali su o slučajevima pedofilije i podvođenja unutar ove vjerske organizacije, međutim sve istrage su uvijek završavane na isti način.\n”Dva slučaja koja su najviše potresla SPC su slučajevi vladika Kačavende i Pahomija, koji i pored svih dokaza nisu osuđeni. Recimo, Pahomije je u žižu javnosti dospio nakon optužbi za seksualno zlostavljanje dječaka. Nakon nekoliko godina suđenja, u dva od četiri predmeta je nastupila apsolutna zastarjelost, dok je u preostala dva oslobođen krivice usljed nedostatka dokaza”, piše u tom saopštenju.


Investitor – Zelena avenija stambeno-poslovni kompleks (Zemun,Novi Beograd)\nSaznajte više o investitoru na www.montex.rs\n„U sigurnim rukama“\nZa viziju projekta „Zelena avenija“ zaslužan je tim ljudi preduzeća Montex Real Estate d.o.o.\nOvaj projekat je započet 2016. godine i od tada konstatno raste prateći najnovije trendove.\nIzuzetno smo ponosni na ljude koju predstavljaju ovu uspešnu firmu,a koja se bavi investicijama i projekt menadžmentom u oblasti izgradnje poslovno-stambenih objekata. Naš tim sačinjavaju stručnjaci bogati iskustvom u projektovanju, konsaltingu, izgradnji, marketingu i prodaji nekretnina kako na domaćem tako i na ino tržištu o čemu svedoče mnogobrojni realizovani projekti.\nSa našim klijentima delimo istu viziju kvalitetnih i ekološki čistih, pažljivo osmišljenih prostora za život i rad, a sve to uz poštovanje najboljih tradicija građevinarstva na ovim prostorima u kombinaciji sa najsavremenijim trendovima u arhitektonskoj materijalizaciji.\nU nizu uspešnih projekata u Beogradu izdovojili bismo kompleks „Sava osiguranje“ kod Beogradskog sajma kao i poslovni objekat u ulici Koče Kapetana u Beogradu\nNaše novo osnovane firme za potrebe projektnog finansiranja „Montex MK-DK Invest“ d.o.o i „Montex Investments“ d.o.o sa proverenim timom ljudi zaduženi su za realizaciju projekta „Zelena avenija“ koji Vas sasvim sigurno neće ostaviti ravnodušnim.


Vesti online / Vesti / Svet / Napeto: Ukinut imunitet, Amerikanci "upali" u rusku misiju u SAD\nZaoštravaju se odnosi između Rusije i SAD\n* Moskva uručila Vašingtonu protestnu notu\n- Danas u dva sata po podne (po lokalnom vremenu), pretres će biti sproveden. Tehnički, pretres će sprovesti Stejt department - rekao je portparol ruske ambasade Nikolaj Lakonin za TASS.\n- U noti se ističe da planirani nelegitimni pretres diplomatskih prostorija Rusije bez prisustva ruskih zvaničnika i pretnju da će prednja vrata biti obijena smatramo nečuvenom, agresivnom akcijom koju bi američke obaveštajne agencije mogle da iskoriste i za organizovanje antiruske provokacije pomoću podmetnutih kompromitovanih predmeta - naglašava Ministarstvo spoljnih poslova Rusije.\n- Vlasti Sjedinjenih Američkih Država treba da zaustave najgrublju povredu međunarodnog prava i odustanu od napada na imunitet ruskih diplomatskih institucija. U suprotnom, zadržavamo pravo da odgovorimo na osnovu reciprociteta - navodi se u saopštenju.\nSVET Ameri razbesneli Rusiju, Moskva sprema odgovor


Former NBA center Ratko Varda lands in Nikšić : AdmiralBet ABA League\nFormer NBA center Ratko Varda lands in Nikšić\nSaturday, 02. January 2016 at 16:00\nSutjeska have strengthened their frontcourt at the dawn of new year with an experienced center, who has reached even the NBA during his rich career.\nExperienced center Ratko Varda, who played for several ABA League teams before, from Crvena zvezda Telekom and Partizan NIS, through Union Olimpija and Radnički Kragujevac, until his last ABA League episode with Mega Leks in 2013/14, has agreed to cooperate with Sutjeska, that is currently placed on the last spot in the ABA League standings.\nThe player, that also played in the NBA during his career, is coming to Nikšić from Macedonia, where he began this season in the ranks of Kožuv. For this team he averaged 13 points alongside 7 rebounds in the Macedonian national championship.\nCentar sa NBA iskustvom Ratko Varda stigao u Nikšić\nSutjeska je pojačala svoju centarsku liniju na prelazu u novu godinu sa iskusnim centrom, koji u svojoj biografiji ima i iskustvo iz najjače svetske košarkaške lige, NBA.\nZa saradnju sa trenutno poslednjeplasiranom ekipom lige Sutjeskom dogovorio se iskusni centar Ratko Varda, koji je u svojoj karijeri igrao za nekoliko timova u ABA ligi, od Crvene zvezde Telekom i Partizana NIS, preko Union Olimpije i kragujevačkog Radničkog, do Mega Leksa, za koji je igrao u sezoni 2013/14.\nIgrač, koji se za vreme svoje karijere oprobao i u NBA ligi, dolazi u Nikšić iz Makedonije, gde je ovu sezonu počeo u redovima Kožuva, za koji je u proseku postizao 13 poena i 7 skokova u makedonskom nacionalnom prvenstvu.


Match Up - HILL Croatia Detail\nKoristeći naše psihologijske metode procjenjujemo kompatibilnost Vaših zaposlenika i definiramo načine pomoću kojih će se prebroditi osobne razlike i potencijalni konflikti.\nNaši stručnjaci će otvoreno razgovarati s Vašim zaposlenicima o rezultatima analize kako bi uspješno funkcionirali u timu i ostvarili zadane ciljeve. Isprobajte našu Match-Up analizu i ubrzo će Vaši zaposlenici uspješno surađivati jedni s drugima.


BALABAN SE TEK VRATIO, A VEĆ POSREDUJE: DNS-u pristupa i Nedeljko Milaković, bivši poslanik SP-a i kandidat SDS-a | Banjaluka.net\nNakon povratka Budimira Balabana u Demokratski narodni savez, lider ove stranke Marko Pavić već planira naredne transfere, a sljedeća prinova u DNS-u biće Nedeljko Milaković, saznaje opcija.net.\nOvih dana, Nedeljko Milaković treba da se sastane sa Markom Pavićem i dogovori detalje ulaska u DNS, a posrednik u neočekivanoj kombinaciji upravo je Budimir Balaban, novi-stari funkcioner te partije.\nMilaković je godinama bio direktor Gradskog groblja u Banjaluci i poslanik Socijalističke partije u Narodnoj skupštini RS. U julu 2018. potvrdio je višemjesečne nezvanične procjene da napušta SP i prelazi u redove Saveza za promjene.\nTada je precizirao da će na oktobarske opšte izbore izaći kao kandidat na listi SDS-a, pri čemu je insistirao na tvrdnji da se neće formalno učlaniti u tu partiju, već će biti nestranačka ličnost. Međutim, na izjašnjavanju građana 7. oktobra dobio je 3.985 individualnih glasova, što nije bilo dovoljno da predstavlja SDS u aktuelnom sazivu parlamenta Srpske.\n“Čim je ostao bez mandata, Milaković je izgubio motiv da se zadrži u SDS-u. On nije jedina osoba povezana s tom strankom koja je blizu ulaska u DNS, pošto Pavić direktno ili indirektno pregovara sa još nekoliko ljudi iz SDS-a koji su zainteresovani za promjenu dresa”, kaže naš izvor iz Demokratskog narodnog saveza.\nU Pavićevoj spremnosti da sklopi aranžman sa Milakovićem, presudan razlog je činjenica da on, kao pojedinac, ima prilično snažno glasačko uporište u Potkozarju, odnosno u sjeverozapadnom dijelu teritorije Grada Banjaluka. Taj momenat je upotrebljiv u planovima predsjednika DNS-a da bar djelimično obnovi pozicije svoje stranke u Banjaluci, značajno oslabljene nakon razlaza sa DEMOS-om.\nS druge strane, Milakovićev dolazak ima i druge konotacije, koje otkrivaju politički pravac kojim namjerava da krene Pavić. Naime, Milaković je sredinom prošle godine bio prvi prepoznatljivi akter vladajuće koalicije u RS koji je javno podržao “Pravdu za Davida”. Sve nedoumice otklonio je kada je, kao član Anketnog odbora NSRS, glasao za izvještaj ovog tijela, iza kojeg je stala opozicija, dok ga je parlamentarna većina odbacila.\n“Tu nije kraj, jer je upravo u rejonu u kojem Milaković ima jak lični autoritet među ljudima, Željka Cvijanović, kao kandidat za predsjednika RS, ostvarila veoma slab rezultat, pošto su glasači uglavnom poslušali Milakovićeve sugestije. Ovakva reputacija čini Milakovića potpuno neprihvatljivim za saradnju sa stanovišta SNSD-a. Pavić je, naravno, toga svjestan, ali neće odustati od personalnih rješenja spornih za stranku Milorada Dodika. Samo će ih dozirati u narednom periodu. Taj proces će kulminirati uoči lokalnih izbora 2020. godine, kada će se steći uslovi da se DNS otvoreno distancira od vladajućeg bloka i promijeni stranu na političkoj sceni RS”, kaže izvor iz ove stranke.\nOsim dogovora sa Milakovićem, vrh DNS-a je trenutno fokusiran na rješavanje statusa Budimira Balabana. U toku su nastojanja da se SNSD – s kojim Pavić još ne planira da uđe u otvorenu konfrontaciju – odobrovolji i prihvati prijedlog da Budimir Balaban zamijeni Nenada Nešića na funkciji generalnog direktora “Puteva RS”.\n“Ako se SNSD saglasi s tim, DNS bi bio spreman na ustupak, pošto bi Balaban, zbog sukoba interesa, morao da napusti Skupštinu grada Banjaluka. Njegov odbornički mandat najvjerovatnije bi preuzela Mira Popović, što bi odgovaralo gradonačelniku Igoru Radojičiću, jer s njom ima korektne relacije. Zbog ranijih iskustava, Radojičić sa Balabanom ne želi nikakvu saradnju, pa bi njegov odlazak iz gradskog parlamenta stvorio preduslove da se na lokalnom nivou, bar privremeno, izglade odnosi SNSD-a i DNS-a”, objašnjava naš sagovornik.\nU svemu ovome, zanimljivo je da posrednik između Pavića i Milakovića, Budimir Balaban, kao odnedavni kandidat DNS-a za direktora “Puteva RS”, ima i podršku Daneta Maleševića, ranijeg ministra prosvjete u Vladi RS, koji je kasnije odstranjen iz izvršne vlasti, jer ga je Dodik svrstao u DNS-ove “mangupe”. U postizbornom periodu, nakon formiranja DEMOS-a, Malešević se nametnuo kao nesporni šef preostalih DNS-ovaca u Gradišci, a svoj autoritet htio je da potvrdi insistiranjem kod Pavića da, po svaku cijenu, mjesto prvog čovjeka “Puteva RS” pripadne njegovoj filijali unutar stranke.\nIako je, u tom kontekstu, prvobitno imao drugačije kadrovske zahtjeve, Malešević na kraju nije negodovao zbog odluke da Balaban bude kandidat za Nešićevog nasljednika. U tom pomirljivom stavu, odlučujuću ulogu opet je imala “zavičajna linija”, jer je Malešević rođen i odrastao u Čivčijama, a Balaban u Seferovcima. Ova dva sela dijeli Vrbas i pripadaju različitim opštinama, Prnjavoru i Gradišci, ali “vazdušnom linijom” nisu mnogo udaljena, što je dovoljno da se Malešević i Balaban smatraju “zemljacima”.


Utaja poreza na svakom trećem ćošku - PKS-RPK Novi Sad\nInspektori terenske kontrole Poreske uprave Srbije bili su u prvih šest meseci ove godine baš vredni: obavili su 9.357 kontrola, a nepravilnosti su utvrđene u 2.724 slučaja, odnosno kod gotovo svakog trećeg kontrolisanog, ili 29,11 odsto. Spisak još nije konačan jer je kod 700 obveznika kontrola u toku.\nZa prvo pola godine inspektori su kontrolisali naplate javnih prihoda, evidentiranje prometa preko fiskalnih kasa i radili na otkrivanju neregistrovanih delatnosti, odnosno radnji i radionica koje rade na crno a tako zapošljavaju i radnike.\nKontrola obračuna poreza u preduzećima donela je za sada u državnu kasu sumu od 8.544.706.473 dinara. Reč je o novootkrivenim prihodima, koje je obveznici trebalo da obračunaju i plate ali to nisu učinili. Kod 6.598 obveznika poreski inspektori su proveravali obračun i uplatu javnih prihoda. Završeno je 6.198 kontrola, a nepravilnosti su konstatovane u 2.255 slučajeva, ili kod 34,44 odsto proveravanih. Protiv prekršilaca su podneti zahtevi za pokretanje prekršajnog postupka. Verovatno će prekšaja, pa i uplata, biti i više jer 409 kontorla još nije okončano.\n8,5 milijardi dinara inspektori otkrili neuplaćenih javnih prihoda\nRad na crno se sve manje isplati jer poreznici sve češće kontrolišu lica koja obavljaju neprijavljene delatosti. Poreznici su otkrili 85 poslova koji se obavljaju neprijvaljeno, a u toku je kontrola kod još 33 lica za koja se sumnja da rade u nedozvoljenoj zoni. Tamo gde su provere završne, utvrđeno je da su u nelegalnoj zoni prekršioci državu oštetili za 21.392.021 dinar.\nZaobilaženje evidentiranja prometa preko fiskalnih kasa nikada ne izlazi iz mode, baš kao i zapošljavanje neprijavljenih radnika. Inspektori su tokom prvih šest meseci ove godine posetili 3.168 obveznika koji su bili obavezni da izdaju fiskalne račune. Kod čak 1.125 kontrolisanih utvrđene su nepravilnosti te podneti zahtevi za pokretanje prekršajnog postupka. Mera privremene zabrane rada izrečena je u 1.078 objekata, ili kod 33,03 odsto kontrolisanih. Vojvodina odavno važi za područje gde su poreski obveznici najsavesniji. U pokrajini je konstatovan 281 prekršilac, a nepravilnosti su se u većini slučajeva odnosile na izbegavanje izdavanja fiskalnih računa, što je bila obaveza kontrolisanih.\nFiskalne račune najviše izbegavaju da izdaju na benzinskim stanicama. Prilikom kontrole 135 benzinskih stanica, poreznici su utvrdili nepravilnosti kod njih 60, što je u procentima gotovo polovina, ili 44,44 odsto. Mera zabrane rada izrečena je za 50 pumpi.\nNa akcizama zaradili krivične prijave\nPoreska policija je tokom prvih šest meseci ove godine podnela 782 krivične prijave, a 22 dopunila. Prijavljeno je 1.070 lica, i to sa sumnjom da su izršila 852 poreskih krivičnih dela. Istovrmeno, 45 lica je po prijavi poreznika lišeno slobode. Iznos preza koji su izbegli da plate je 5.628. 289.711 dinara.\nPoreska policija je posebnu pažnju u pomenutom periodu obratila na akciznu robu. Švercerima su najzanimljivije cigarete i duvan. Prilikom kontrola je oduzeto 19,4 tona duvana u listu i 5,6 tona rezanog. Tu je još i više od milion paklica cigareta i 1.548 litara nafte. Za akcizne proizvode podneta je 241 krivična prijava, i to za nedozvoljeni promet, skladištenje, krijumčarenje te nedozvoljenu trgovinu.\nTokom kontrole policije oduzeti su i razni odevni predmeti, vredni 5,2 miliona dinara, koji nisu imali propisima predviđenu prateću dokumentaciju. Očigledno, prekršioci prate modu, ali i poreznici.


Saobraćajne nezgode u Srbiji\nU ovoj interaktivnoj vizuelizaciji prikazani su otvoreni podaci Ministarstva unutrašnjih poslova Republike Srbije o saobraćajnim nezgodama koje su se desile u prethodnih pet godina na teritoriji Republike Srbije. Pošto podataka ima puno, nije ih moguće sve odjednom prikazati već odvojeno po opštinama. Izaberite opštinu kako bi dobili podatke o nezgodama, koji su se desile na njenoj teritoriji. Ako uvećate mapu doći ćete do informacija o pojedinim sudarima.\nKlikom na dugme „Detalji“ dobi ćete mogućnost da filtrirate podatke izborom pojedinih godina, meseci ili delova dana. Brojevi u zagradama odgovaraju broju nesreća u određenom vremenu. Nakon selekcije pritisnite dugme „Prikaži selektovane podatke“ kako bi se filter ažurirao.\nIdentifikovali smo oko sto pedeset zona na kojima se dešavaju pretežno teže nezgode (preko 50% sa povređenom ili poginulom osobom), a gde se u krugu od 200 metara desilo bar deset nezgoda. Klikom na „Rizične zone“ možete dobiti listu ovih mesta i naći ih na mapi. Ova lista može biti korisna prilikom identifikacije tzv. crnih tačaka.\nKorišćene podatke možete naći na Portalu otvorenih podataka Republike Srbije: data.gov.rs\nOvi podaci su dragoceni kako za istraživačke teme tako i za unapređivanje bezbednosti u saobraćaju.\nPrikaži selektovane podatke


LOTIKINA POŽUTELA SLIKA - KULTIM - književnost, poezija, stvaralaštvo, kultura\nDo sada jedina Lotikina fotografija\nVIŠEGRAD – Do sada nepoznata fotografija Lotike Cilermajer, koju je u završnom delu romana „Na Drini ćuprija“ opisao nobelovac Ivo Andrić, dospela je ovih dana u javnost zahvaljujući Bukici Romano, danas jedinoj višegradskoj jevrejki, preostaloj od velike kolonije iz vremena Austrougarske.\nFotografija, svedok prohujalih vremena, je zaostavština porodice Topalović iz Dušča kod Višegrada, gde je skoro pre jednog veka i snimljena, ispred tadašnje aščinice Topalovića. Na njoj je Jovan Topalović, mladić u gornjem redu, tadašnji konobar u Lotikinom hotelu, kraj ćuprije na Drini. Na slici su i deca, Zagorka i Zdravko Topalović, a za stolom sede (s leva na desno) Helena Ciler, Lotika Celermajer, njen zet Abraham Ciler, Lotikina sestra Debora Ciler i najverovatnijeSerafina Ciler.\n– Posle Drugog svetskog rata Helena je živela u podrumu Lotikinog hotela, pokušavajući da ga obnovi ili proda. Međutim, ubrzo je nacionalizovan, kao i veći deo jevrejskih zgrada u centru Višegrada – seća se Bukica Romano.\nIzvor: Večernje novosti LJ. M.\nPrevPrethodnaSRCE JOŠ GLASNO OTKUCAVA\nSledećaNINUS NESTOROVIĆ – IZBOR IZ KNJIGA AFORIZAMANext


Brnabić: Svi iz G7 prekršili Rezoluciju 1244 SB UN - Kosovo Online\nBrnabić: Svi iz G7 prekršili Rezoluciju 1244 SB UN\n17. Maj 2022. • 13:53\nPredsednica Vlade Srbije Ana Brnabić izjavila je da se u dokumentu G7 kao rešenje za svaki problem i krizu na svetu podseća na poštovanje rezolucija Saveta bezbednosti UN, dok samo u slučaju Srbije nema pomena o Rezoluciji 1244 SB UN, zato što su je svi iz G7 prekršili.\n"Ovo pokazuje kompleksnost situacije i težinu položaja Srbije koja poštuje međunarodno pravo i UN, uključujući i osnovne principe nepovredivosti teritorijalnog integriteta međunarodno priznatih država", navela je Brnabić na Tviteru.\nBrnabić kaže da se u dokumentu sa sastanka G7, kao rešenje za svaki problem i krizu na svetu podseća na poštovanje rezolucija SB UN, navodeći primere Libije, Sirije i Irana.\n"U slučaju Libije, traži se puno poštovanje rezolucija SB UN 2629, 2571, 2570 i 2292; u slučaju Sirije 2254 i 2118; u slučaju Irana 2231, itd", navela je Brnabić.\nSrbija Rezolucija 1244 Ana Brnabić Kosovo\nKina poručila G7: Prestanite da primenjujete višestruke aršine


RTCG - Radio Televizija Crne Gore - Nacionalni javni servis :: Društvo :: Loša atmosfera u CNP-u traje nedopustivo dugo\n24. 02. 2021. 15:48 >> 15:50 0\nKOPRIVICA PISAO MINISTARKI\nSituacija u Crnogorskom narodnom pozorištu u kojem već duže postoji neprijatna atmosfera na relaciji menadžmenta i ansambla, zahtijeva da Ministarstvo prosvjete, kulture, nauke i sporta što prije nađe načine za ozdravljenje ukupne klime u nacionalnom teatru, smatra spoljni ekspert za Resor kulture Dragan Koprivica.\nKako je istakao u pismu koje je upućeno ministarki Vesni Bratić, crnogorska javnost uglavnom je upoznata sa dešavanjima u nacionalnom teatru, ali ta dešavanja, smatra, traju već nedopustivo dugo.\n"Ovih dana poslovna direktorica korektno je podnijela ostavku na tu funkciju, a, shodno dosadašnjim apelima dvadeset glumaca, to jest, većine ansambla, nezdravoj atmosferi u CNP-u i dalje doprinosi Željko Sošić, umjetnički direktor. Glumci ukazuju na krajnju netoleranciju Sošića, i ističu da njegove reference ne odgovaraju mjestu umjetničkog direktora, uz napomenu da je imao jednu predstavu na trećoj godini FDU, i još dvije, što je svakako nedovoljno pozorišno iskustvo za visoko mjesto koje pokriva. U tom kontekstu potpisnici brojnih apela ocjenjuju da 'profesionalna biografija nije preporučila Sošića za predstavnika najvažnije državne institucije kulture', što se poklapa i sa činjenicom da je Sošić i član GO DPS-a", navodi se u pismu.\nPrema ocjeni Koprivice, Sošić se nije snašao na funkciji umjetničkog direktora, koji, po pravilu, prvo treba da stane u zaštitu glumačkog ansambla, a ne sa glumcima da bude toliko nedopustivo dugo na ratnoj nozi, ne rješavajući probleme u matičnoj kući.\n"Kao najdrastičnije primjere, članovi ansambla navode pokušaj otpuštanja četvoro glumaca u sred pandemije, pokušaj otpuštanja glumice koja je već bila zaposlena nekoliko godina, tvrde i da je Uprava zapošljavala kadrove bez konkretnog angažmana, a svih 26 glumaca, u odnosu na 140 ukupno zaposlenih, nije moglo dobiti kategorizaciju, kojom bi ostvarili bolji materijalni status. Alarmantne su i ocjene Mihaila Cauševića, predsjednika Sindikalne organizacije CNP-a, koji već odavno tvrdi da su za nacionalno pozorište potrebne temeljne reforme, nova ulaganja i potpore", ističe Koprivica.\nIz resora kulture na Cetinju naknadno će biti više riječi i o misterioznom otuđivanju svojine CNP-a, o predstavi "Ivanov" i angažovanju putujućih reditelja.\n"Rediteljka Ana Vukotić, na primjer, kao stalno zaposlena u CNP-u, imala je obavezu da režira dvije predstave godišnje po Ugovoru o radu, a jedva dobijala priliku da režira jedan komad u dvije pozorišne sezone, i to bez honorara, jer prima lične dohotke. Tako je CNP, umjesto da štedi, rasipao sredstva na strane reditelje, a svoje stvaraoce zapostavljao, i na svoju finansijsku štetu tražio spasioce i zvučna imena sa stranih adresa, koji su u većini slučajeva postigli osrednje rezultate. Očigledno je da ima nešto trulo u CNP-u, i da je krajnje vrijeme da Vlada Crne Gore i Ministarstvo prosvjete, nauke, kulture i sporta, preduzmu konkretne korake u cilju ozdravljenja života i rada našeg Nacionalnog teatra, čiji zaposleni zaslužuju puno uvažavanje. Kao što i Crna Gora zaslužuje da u CNP-u konačno zažive korektni međuljudski odnosi i radna atmosfera kakva se očekuje od jedne od krovnih institucija crnogorske kulture", zaključuje Koprivica u pismu.\nCNP Dragan Koprivica\nPoseban odbor da se bavi stranim uplitanjima\n18. 03. 2021. 1\nKoprivica pozvao Popovića na javni dijalog\n12. 03. 2021. 10\n"Gađali kamenjem, uskakali u kancelarije"\n08. 03. 2021. 16


Ovo su brzorastuće kompanije sa općine Lukavac i TK - TK PORTAL\nadmin 15. Marta 2021.\tLukavac\nIzvorni članak: Ovo su brzorastuće kompanije sa općine Lukavac i TK\nPrevious Previous post: Apel travničke bolnice: Došlo do eksplozivnog rasta broja oboljelih pacijenata\nNext Next post: Mirsad Hadžikadić poziva na okupljanje opozicije i masovne proteste u Sarajevu


„Alumina“ Zvornik: Tragom jednog uspješnog posla u transportu | zvono.media\nJul 25 / 0 Komentara\n„Alumina“ Zvornik: Tragom jednog uspješnog posla u transportu\nOni su važna karika u lancu saradnje u Proizvodnji i Održavanju. Praktično, skoro da nema posla u fabrici u kome nisu potrebne usluge dizalica, viljuškara i druge mehanizacije koja pripada službi Transporta. Sa 38 radnika, uglavnom vozača mehanizacije i mehaničara koji brinu o ovim mašinama, kao i svim drugim vozilima koja se kreću po fabričkom krugu, ova služba, bez puno pompe, daje svoj doprinos svakodnevnim procesima u fabrici i čija je uloga veoma bitna u procesu rada.\nZahvaljujući međusobnom dogovaranju, uprkos teškim uslovima i ne baš adekvatnom materijalnom nagrađivanju, ovdje su uspjeli da, kako kažu, stvore takvu atmosferu, koja je, sigurno, dobra podloga za uspješne rezultate. Tragom jednog uspješnog posla posjetili smo vrijedne radnike u Transportu, gdje smo saznali kako su sopstvenom inicijatovom, vlastitim znanjem i timskim radom, a pritom što nije beznačajno, bez posebnih finansijskih izdvajanja, osposobili jednu važnu mašinu, koja je bila van radnog domašaja.\n– Oko šest mjeseci ULT CK1A, koji je najčešće korišćen za utovar i istovar boksita na objektu „46“, pogona Priprema mineralnih sirovina, nije bio u radnom pogonu. Bukvalno, „otišao“ mu je motor, tako da ova mašina nije bila u funkciji – priča nam poslovođa u Transportu Milorad Petrović, na čiju je, upravo, inicijativu, u dogovoru sa pretpostavljenim direktorima u Održavanju, Slavišom Milićem i Veliborom Lalićem, odlučeno da se pokuša revitalizovati motor iz dizalice „Lorain“ MCH 350, koja je na putu za staro gvožđe, s obzirom da bi ugradnja novog motora na ULT-u koštala oko 15.000 KM.\nBio je to nimalo lak izazov i svakako prezahtjevan posao na kome su se, pored poslovođe Petrovića, angažovali i Pavle Kalas, mašinski inženjer iz Sektora mašinskog održavanja, te Boban Stjepanović, autoelektričar i Nikola Jović, bravar-zavarivač iz službe Transporta.\nPetrović kaže da su uradili potpunu rekonstrukciju motora koji se nalazio u dizalici, kako bi ga prilagodili kompletnom sistemu ULT-a. Motor koji nije bio planiran za ovo prevozno sredstvo, znanjem i iskustvom naših kadrova, udahnuo je novi život za ULT-u CK1A, koji će, navode u Transportu, omogućiti 10 do 20 hiljada radnih sati ovoj važnoj mašini u našoj fabrici. I najmanje nekoliko godina rada!\n(Izvor: Fejsbuk stranica kompanije „Alumina“ )\n167428395Unesite mišem ovo: 3499


RTVTK | RTVTK - Za Novakom Đukićem traga Interpol. Osuđenik neće moći izbjeći kaznu.\nZa Novakom Đukićem traga Interpol. Osuđenik neće moći izbjeći kaznu.\nIako je osuđeni ratni zločinac Novak Đukić pušten na slobodu nakon što je Ustavni sud BiH ukinuo presudu kojom je osuđen na 25 godina zatvora za granatiranje Tuzle raspisana je međunarodna potjernica za ovim nekadašnjim komandanto Taktičke grupe Ozren Vojske Republike Srpske. Stručnjaci navode da je cijeli slučaj zakomplikovala sitacija u kojoj je Đukić izbjegao u Srbiju, ali da zbog potpisanih međunarodnih sporazuma, eventualno izbjegavanje krivice ovog ratnog zločinca nije moguće.\nNovak Đukić je u junu 2009. prvostepeno osuđen za ratni zločin protiv civilnog stanovništva, jer je 25. maja 1995., u svojstvu komandanta Taktičke grupe Ozren vojske bosanskih Srba, naredio jedinicama smještenim u selu Panjik na Ozrenu da artiljerijskim projektilom granatiraju Tuzlu, lokalitet Kapija. Tom prilikom poginula je 71 osoba, a ranjeno je više od 150. Izrečena mu je kazna zakona u trajanju od 20 godina ali iz zatvora je pušten početkom ove godine nakon što je, zbog pogrešne primjene zakona, ukinuta presuda kojom je bio osuđen na 25 godina zatvora po Krivičnom zakonu BiH. Ipak, sada je za njim izdata međunarodna potjernica.\nPrema obavezama međunarodnih ugovora, zemlje iz okruženja imaju obavezu pomagati jedne drugima glede počinjenih ratnih zločina, tako da se ne bi trebalo desiti da Novak Đukić izbjegne kaznu zbog toga jer se trenutno ne nalazi na teritoriju BiH.\nIpak, kako navodi profesor krivičnog prava Dževad Mahmutović postoje određene bojazni da zbog izjave tužiioca za ratne zločine Srbije Vladimira Vukčevića, o nekoj novoj istrazi u ovom slučaju, ipak se može desiti nova pravna vratolomija kao u slučaju Ilije Jurišića.\nProfesor Mahmutović, koji se već duži niz godina bavi ratnim zločinima u BiH, smatra da u ovom slučaju neće biti odstupanja od već izrečene kazne i da će se osušeni ratni zločinac Novak Đukić, vrlo brzo vratiti u zatvor na izdržavanje kazne.


Stefan Jović u Crvenoj zvezdi | Košarka | Novosti.rs\nStefan Jović u Crvenoj zvezdi\nĐ. M. | 21. septembar 2014. 17:00 | Komentara: 16\nPosle dobrih partija u dresu reprezentacije doskorašnji igrač Radničkog zadužio je dres srpskog evroligaša i ugovor potpisao na tri sezone\nOno o čemu se pričalo tokom Svetskog prvenstva u Španiji dobilo je svoju zvaničnu potvrdu - Stefan Jović (24) novi je igrač Crvene zvezde. Doskorašnji igrač Radničkog iz Kragujevca karijeru će nastaviti u beogradskom klubu, a saradnja dve strane potpisana je na tri godine. Novi organizator igre ceveno-belog tima prvi trening odradiće danas u 17.30.\nJović je kao debitant među Orlovima, u nacionalnom timu Srbije na Mundobasketu, svojim partijama pokazao koliko vredi na poziciji plejmejkera, da ima srca i hrabrosti u duelima sa znatno iskusnijim protivnicima, pa je već tokom šampionata postao prvi pik srpskog evroligaša.\nOvaj Nišlija na Mali Kalemegdan stiže kao znatno pojačanje od koga se očekuje da predvodi Zvezdu naredne sezone zajedno sa saigračima iz reprezentacije Nikolom Kalinićem, Nemanjom Dangubićem i Lukom Mitrovićem.\nOceniteDopada mi se 254 Ne dopada mi se 52\nU zavičaju, sa familijom 10.61%


Sušić ne zna još gdje će se "zmajevi" pripremati - SportABC\nHomeFudbalSušić ne zna još gdje će se “zmajevi” pripremati\nSušić ne zna još gdje će se “zmajevi” pripremati\n07.08.2014. 22:58 sportABC Fudbal Komentari isključeni za Sušić ne zna još gdje će se “zmajevi” pripremati\n[dropcap]SARAJEVO[/dropcap] Ne bježim od Zenice, ali još nisam odlučio gdje ćemo se pripremati u predstojećim kvalifikacijama za Evropsko prvenstvo, rekao je Safet Sušić.\nSelektor “zmajeva” je najavio da će naredne sedmice iz Pariza doputovati u BiH i tom prilikom sa ljudima iz N/FS BiH obići i novoizgrađeni savremeni Trening centar na Crkvičkom brdu. Objekat je izgrađen većinom sredstvima UEFA i FIFA, vrijednosti od oko 10 miliona KM. Međutim, reprezentativci BiH ga nisu koristili već su se pripremali na neuslovnoj Hrasnici.\n“Rekao sam ljudima u Savezu, ukoliko je Centar spreman da odgovori našim prohtjevima, ne bježim od toga da odemo u Zenicu. Obići ću Centar pa ću odlučiti ostajemo li na Ilidži ili ne”, kaže Sušić za Nezavisne novine.\nNajavili ste nova imena u ekipi. Koga možemo očekivati, osim Sanjina Prcića?\nSUŠIĆ: Razmišljam najviše o povratku Miroslava Stevanovića. Nisam ga prekrižio. Trebalo bi da bude dio tima u sljedećim kvalifikacijama i volio bih da konačno nađe klub u kojem će imati veću minutažu. Znamo svi da je uvijek u dresu BiH pružao dobre partije.\nDa li ste razgovarali sa Stevanovićem?\nSUŠIĆ: Princip se zna, oni koji igraju u svojim klubovima mogu očekivati poziv. Šteta bi bilo da na jednog takvog fudbalera ne možemo ponovo da računamo.\nDa li pozivi mlađim igračima znače oproštaj od nekih starijih?\nSUŠIĆ: Ekipu moramo podmladiti. Normalno je da nekih igrača neće biti na sljedećem okupljanju. Sve će se znati kada objavim spisak 20. avgusta.\nRačunate li još na Zvjezdana Misimovića?\nSUŠIĆ: Biće novih imena, kao što su Prcić i vjerovatno Stevanović, a o tome koga neću zvati ne bih u ovom trenutku govorio.\nHoće li, osim u sastavu, biti i promjena u taktici?\nSUŠIĆ: Igraćemo kao i do sada. Sa slabijim ekipama sa dva klasična napadača, sa nešto jačim sa jednim. Edin Džeko je igrač bez konkurencije u ekipi. Što se tiče Vedada Ibiševića, ukoliko bude igrao dobro u klubu, ima šanse da igra i u reprezentaciji, odnosno da bude drugi napadač. Ako bude na nivou zadnjih desetak utakmica prošle sezone, kada je vrlo malo nastupao za “Švabe”, onda ću i ja morati tražiti neka druga rješenja.\nBilbija omogućio nemoguće (VIDEO)\nFetel srećan u Red Bulu\n05.09.2014. 23:05 sportABC Moto sport Komentari isključeni za Fetel srećan u Red Bulu\n[dropcap]MONCA[/dropcap] Četvorostruki svjetski šampion Formule 1 Sebastijan Fetel rekao je, uoči trke za Veliku nagradu Italije, koja se vozi u …


Caught in a Web » 2006 » November\nNovember 27th 2006 Posted to Programiranje,Tutorijali\nNovember 22nd 2006 Posted to Razno\nNovember 13th 2006 Posted to Razno\nNovember 04th 2006 Posted to Programiranje\nNovember 04th 2006 Posted to Programiranje,Software\nIzašao PHP 5.2.0\nNova verzija PHP-a, 5.2.0 od juče je dostupna za download.\nPored gomile ispravljenih bagova, nova verzija donosi i neke interesantne mogućnosti od kojih su meni najinteresantnije podrška za “progres bar” prilikom uploada, kao i podrška za zip fajlove. Više informacija o tome šta nam novo donosi PHP 5.2 možete pronaći ovde.\nNovember 03rd 2006 Posted to Programiranje,Software\nVerovatno ste već čuli za sajt humanost.org, sajt koji je omogućio svim ljudima velikog srca da pomognu onima u nevolji.\nOd juče je zahvaljujući Bluesmanu, omogućena SMS uplata za apele za pomoć. Prilikom svake uplate će se odlučiti na koje račune sa Humanost.org sajta će novac biti uplaćen.\nSMS uplate važe samo za brojeve sa 064 i 065 mreže.\nNaravno, kao i do sada Webmasteri mogu dati svoj doprinos postavljanjem odgovarajućih banera.\nNovember 02nd 2006 Posted to Razno\nIE7 – Automatic Update\nNovember 02nd 2006 Posted to Software\nYou are currently browsing the Caught in a Web weblog archives for November, 2006.


Otpad.eu — ka zajednicama koje recikliraju u Osječko baranjskoj županiji i Sjeverno - bačkom okrugu — Novosti » 5 eko tački u Subotici\nU Mesnoj zajednici "Dudova šuma" kod vrtića Mandarina postavljena su zelena ostrva za odvajanje otpada. U planu je da dve okolne zgrade zajedno sa obdaništem sakupljaju i odvajaju papir, staklo, pet ambalažu, sitni elektronski otpad i metal. Projekat nosi naziv “ Ka zajednicama koje recikliraju u Osječko-baranjskoj županiji i Severno- bačkom okrugu” i finansira ga Evropska unija preko programa prekogranične saradnje Hrvatska- Srbija, a podržanom i od strane Grada Subotice i Fonda za zaštitu životne sredine Republike Srbije.Nosioci projekta su Udruženja Centar za ekologiju i održivi razvoj-CEKOR iz Subotice sa strane Srbije i Zelena Akcija iz Zagreba u partnerstvu sa Zelenim Osijekom iz Osijeka, sa strane Hrvatske.\nU okviru projekta postavljena je posebno dizajnirana nadstrešnica za smeštaj posuda za selektivno razdvajanje otpada-papira, plastike, stakla, metala i sitnog elektronskog otpada. „Eko tačke“ su sačinjene od metalne konstrukcije tipa mobilne nadstrešnice, površine 4,0 X 3,5m sa vratima na zaključavanje unutar kojih će nalaziti raznobojni kontejneri i posude za selektivno razdvajanje otpada.\nU projektu učestvuje grad zajedno sa Čistoćom koja će prazniti posude iz „eko tački“. Kada se projekat završi posude će da pređu u vlasništvo lokalne samouprave.Postavljeno je ukupno pet zelenih ostrva u koje će građani da moći odlagati svoj sortirani komunalni otpad.\nUdruženje Centar za ekologiju i održivi razvoj (CEKOR), zajedno sa partnerima iz Hrvatske sprovodi projekat pod nazivom; “Ka zajednicama koje recikliraju u Osječko baranjskoj županiji i Severno bačkom okrugu”, finansiran od strane Evropske Unije u sklopu programa prekogranične saradnje IPA Hrvatska – Srbija 2007 – 2013. Zelena ostrva će biti postavljena na Radijalcu i na Prozivci.


Kestenove šume na području USK-a naročito ugrožene - mojusk.ba\nKestenove šume na području USK-a naročito ugrožene\nPosebno bogatstvo ovdašnjih šuma je kesten. Prema nekim podacima, pitomi kesten u Bosni i Hercegovini rasprostranjen je na oko 36.000 hektara i to najviše u sjeverozapadnoj Bosni.\nUnsko-sanski kanton ima oko 6.500 hektara kestenove šume, i najvećim dijelom u općinama Cazin, Bužim i Velika Kladuša. Posljednjih godina, zbog nekontrolisane sječe, šumskim površinama u našoj zemlji nanesena je ogromna šteta. Naročito je ugrožen kesten, kojeg, uz to,napadaju i različitebolesti.\n„Otkrili smo da osa šišarica napada kesten, javlja se u pupoljku lista i sprečava razvoj ploda. O tome smo obavijestili nadležne federalne i državne organe, međutim protivparazit predator nije na listi, tako da ga ne možemo dobiti“, kaže ministar poljoprivrede, vodoprivrede i šumarstva USK-a, Samir Sedić.\nStručnjaci kažu da jednoj sadnici kestena treba 30 godina da izraste u kvalitetno drvo, ali da BiH ima dobre potencijale da se razviju plantaže i novi nasadi. Ono što nedostaje su poticaji, zakon o šumama, kao i posebni zakoni za zaštitu kestenovih šuma. Jasno je da oni koji bi trebali malo više povesti računa o tome, ne čine dovoljno, a trebalo bi, jer bi to blago, koje nam je priroda tako nesebično darovala, pravom brigom i odnosom moglo biti razvojna šansa.\nPlod kestena po svojim vrijednostima vrlo je bitan u prehrambenoj industriji, a zbog vitamina koje posjeduje važnu ulogu ima i u farmaceutskoj industriji. Kesten ima potencijal da bude i značajan faktor ekonomskog jačanja, posebno u USK-u, gdje se godišnje otkupi nekoliko stotina tona.\nPrvi dječiji radijski festival „Igrajmo se pjesmama“ počinje u petak na Gradskom trgu u Bihaću\nBihać: Sutra dženaze identifikovanim pripadnicima ARBiH


Hoće li doći do poskupljenja osnovnih životnih namirnica?\nNedjelja, 05 Avgust 2012 11:30 | Autor RTV SLON\nPoplave, suše i druge vremenske nepogode uništile su u velikoj mjeri poljoprivredne zasade, što će najvjerovatnije dovesti do poskupljenja poljoprivrednih proizvoda i osnovnih životnih namirnica u našoj zemlji, najavljuju poljoprivrednici ali i ekonomski analitičari. Iz Saveza samostalnih sindikata BiH ističu da će poskupljenja najviše osjetiti građani čije plate su mizerne.\nSuša i visoke temperature zraka su najviše štete nanijeli zasadima kukuruza. Poskupljenje ove žitarice automatski bi moglo dovesti do poskupljenja mesa, mlijeka i mliječnih prerađevina, smatraju ekonomski analitičari. Od pokupljenja strahuju i u Savezu samostalnih sindikata BiH.\n“Svjedoci smo u kakvom stanju nam se nalazi poljoprivreda i moja slutnja je da će to doprinijeti da dođe do poskupljenja prehrambenih artikala”, kaže predsjednik Saveza samostalnih sindikata Ismet Bajramović.\nProsječna mjesečna isplaćena neto plata po zaposlenom u pravnim subjektima u BiH za maj ove godine iznosila je 836 KM, pokazuju statistički podaci. Međutim, većina građana naše zemlje ipak zarađuje mnogo manje od statističkog prosjeka, što ponekad bude jedva dovoljno da se kupe osnovne životne namirnice. Ukoliko dođe do poskupljenja, situacija će posebno biti teška za penzionere i nezaposlene.\n“I kad je prije par godina bila aktuelna problematika sa poskupljenjima mi smo rješenje problema tražili u pojačanim robnim rezervama. Stav Sindikata je da se konačno osposobe robne rezerve Federacije, kako bi se moglo reagovati u kriznim situacijama”, kaže Bajramović.\nPrema mišljenju ekonomskih analitičara, suša je uticala i na smanjenje proizvodnje električne energije, što bi dodatno moglo uticati na poskupljenje osnovnih životnih namirnica. Podijeli vijest sa prijateljima na svom Facebook-u\nTrenutno aktivnih Gostiju: 236 i Članova: 3 Snimci TV emisija


"Parazit", film iz Južne Koreje osvojio Holivud i odnio četiri Oskara | IT mixer\nHome » Filmovi i serije » „Parazit“, film iz Južne Koreje osvojio Holivud i odnio četiri Oskara\nD. S. 10 februara, 2020\nJužnokorejski film „Parazit“ ispisao je istoriju sinoć na dodjeli Oskara, kada je potpuno neočekivano odnio četiri prestižne nagrade\nBilo jednom u Holivudu ove godine nije samo naziv filma, već i referenca na čudo koje se dogodilo na dodjeli Oskara. Filmsko ostvarenje „Parazit“, južnokorejskog reditelja Bong Džun Hoa, osvojilo je čak četiri Oskara, od kojih se najviše ističu oni za najbolji film i najboljeg reditelja.\nU Holivudu je ovo istorijski momenat, jer je „Parazit“ prvi film van engleskog govornog područja koji je osvojio Oskara. Dobio je i priznanja za najbolji međunarodni film i najbolji scenario.\n„Parazit“ se u kategoriji za najbolji film borio sa istorijskom dramom „1917“ Sema Mendeza.\nU kategoriji za najboljeg glumca dogodilo ono što su verovatno mnogi očekivali – nagradu je odneo Hoakim Finiks, za ulogu Džokera u istoimenoj drami, dok je Oskara za najbolju glumicu osvojila Rene Zelveger za glavnu ulogu u filmu „Džudi“.\nPročitajte još:Mislite da je film Džoker uvrnut? Pogledajte trejler za Morbius\nZa najbolje sporedne glumce, ove godine su proglašeni Laura Dern, za ulogu u filmu „Bračna priča“, i Bred Pit koji je igrao u ostvarenju Kventina Tarantina – „Bilo jednom u Holivudu“.\nDodjela Oskara održana je sinoć u Dolbi teatru u Holivudskom bulevaru u Los Anđelesu.\nBong Džun Ho Bred Pit Džoker Hoakim Finiks Laura Dern oskar parazit Rene Zelveger


R B I J A I C R N A G O R A\nBroj 1010, 8.jul 2005\nPoslanici ne veruju da ih prisluškuju\nPoslanici Skupštine Srbije ocenili su da je izjava poslanika Socijalističke partije Srbije (SPS) Rajka Baralića da u zgradi republičkog parlamenta postoji soba za prisluškivanje, neodgovorna i da Baralić ne poseduje dokaze za tu tvrdnju. Član Odbora za bezbednost Đorđe Mamula iz Demokratske stranke Srbije rekao je da je Baralić to nagovestio na sednici odbora prošle nedelje, ali da za te tvrdnje nije izneo nikakve činjenice i da je ostao nedorečen.\n"Ono što se ne zasniva na činjenicima ja ne volim da sporim niti branim činjenicama", rekao je Mamula i dodao da je bio prisutan na sednici odbora prošle nedelje, ali da, osim izjave Baralića, nije bilo drugih pitanja istim povodom.\nZamenik predsednika Odbora za odbranu i bezbednost Dragan Šutanovac iz Demokratske stranke (DS) rekao je da je takve izjave neodgovorno davati i njima uzbunjivati javnost.\nDodao je da Baralić ne poseduje nikakve dokaze za svoje tvrdnje i naveo da to ne bi trebalo da rade ljudi koji sebe smatraju ozbiljnim.\n"Očigledno postoji jedna paranoja u Skupštini, kao i u samoj Srbiji, da se vrše tajna i nezakonita slušanja na sve moguće načine i na svim mestima", rekao je Šutanovac.\nOn je kazao da ne zna šta je tačno instalirano na četvrtom spratu Skupštine, ali da zna da je parlament dobio donaciju radi tehničkog poboljšanja rada.\nŠutanovac je rekao da ne poseduje ni-kakvu informaciju ili indiciju da je ta oprema korišćena u nezakonite namene i dodao da bi Baralićeva izjava mogla da stvori problem sa donatorima koji su pomogli da se oprema instalira.\nPoslanik Socijalističke partije Srbije Zoran Anđelković izjavio je da ne zna da li u skupštini postoji soba za prisluškivanje, ali da veruje direktoru BIA Radetu Bulatoviću da je tehnika toliko napredovala i da ima mnogo prislušnih cenatra po Srbiji "koji prisluškuju sve živo".\n"Prisluškivanje je što se mene tiče nebitna tema i verujem da sam prisluškivan 15 godina, kada radite javni posao razni vas prisluškuju. Treba se na to navići. Važno je da radite časno ono što radite. Nekad je bolje da vas neko prisluškuje nego da prepričava iz treće ruke", rekao je Anđelković.\nPoslanik Srpske radikalne stranke Branislav Stevanović rekao je da postoji mogućnost prisluškivanja, ali da ne zna kako bi se to izvelo.\n"Lično verujem i ne verujem. Nije mi jasno kako bi se prisluškivali, ali postoji mogućnost, jer sa G17 se nikad ne zna", rekao je Stevanović.\nStevanović je podsetio da su poslanik DS i potpredsednik skupštine Milan Marković i on bili na sastanku kod predsednika parlamenta Predraga Markovića u njegovom kabinetu u vreme kada je Zakon o radu ponovo vraćen na glasanje u skupštinu.\n"Mi smo izneli istinu, međutim, predsednik skupštine je tada rekao da postoje tonski zapisi, da ima sve snimljeno i utvrdiće se ko je u pravu. Što znači, jedini način je prisluškivanje. Predsednik parlamenta treba to da demantuje, da dokaže", rekao je Stevanović.\nSekretar Skupštine Marko Danilović rekao je da mu "nisu poznate takve stvari" i da se prostorija o kojoj je reč koristila i koristi u okviru programa pomoći SAD.\n"U okviru te pomoći, skupštini je dato na korišćenje 45 do 55 komjutera IBM i firma Medijavorks, koja zastupa američku vladu, zadužena je za tehničko održavanje tih kompjutera", rekao je Danilović.\nOn je rekao da je sporazum o donaciji američke vlade potpisan u vreme kada je predsednik skuopštine bila Nataša Mićić, da će taj sporazum biti na snazi do kraja 2005. godine i da će po njegovom isteku, ta donacija biti ustupljena parlamentu.\n"Pristup četvrtom spratu imaju svi zaposleni i poslanici", rekao je Danilović i dodao da je firma Medijavorks zadužena i za ažuriranje sajta.\nBivša predsednica skupštine i poslanik sa liste Demokratske stranke Nataša Mićić nije želela da komentariše tvrdnje Baralića, ali je u prolazu rekla da je reč o paranoji.\nPoslanik Socijademokratske partije Meho Omerović rekao je da su takvi navodi besmislice i da ne može da veruje da neko od poslanika tvrdi da u zgradi skupštine postoji "kancelarija, odnosno sobe u kojima se vrši prisluškivanje bilo koga ko boravi u zgradi parlamenta".\n"To ne vredi komentarisati. Kolega poslanik koji je to rekao zaista ima ozbiljnih problema", rekao je Omerović.\nVlada osudila sve zločine, posebno Srebrenicu i Bratunac\nVlada Srbije osudila je juče sve ratne zločine u jugoslovenskim ratovima među kojima su posebno pomenuti zločini u Srebrenici i Bratuncu.\nPrenosimo integralni tekst saopštenja Vlade Srbije:\nVlada Srbije uoči obeležavanja počinjenih ratnih zločina 11. jula u Srebrenici i 12. jula u Bratuncu najodlučnije osuđuje sve ratne zločine, ističući da je od suštinske važnosti da se pri osudi zločina ne sme praviti razlika među nevinim žrtvama na osnovu njihove nacionalnosti ili vere.\nOtuda i istovremena, nedvosmislena i najoštrija osuda Vlade Srbije masovnih zločina koji su počinjeni u Srebrenici i Bratuncu, a koji će se obeležiti 11. i 12. jula.\nSvaki zločin ima počinioca s imenom i prezimenom, koji mora biti priveden pravdi, i svaka nevina žrtva ima svoje ime i prezime koje se ne sme zaboraviti.\nPočinioci ratnih zločina su pojedinci i kao pojedinci moraju odgovarati za počinjene zločine. Da se ne bi ponovili, nijedan zločin se ne sme ni pravdati, ni prikrivati, ni ostati nekažnjen.\nVlada Srbije najoštrije osuđuje sve ratne zločine počinjene u građanskom ratu na prostoru bivše Jugoslavije. Zbog svih žrtava koje je podneo, srpski narod ima poseban interes da se rasvetle i nedvosmisleno osude svi ratni zločini.\nPriština i Beograd bez rešenja\nBivši glavnokomandujući NATO snaga u BiH, američki general Vilijam Neš, ocenio je da će za Beograd i Prištinu biti veoma teško da dođu do sporazuma o statusu Kosova.\nNeš je u izjavi objasnio da ne postoji političar na Kosovu koji može pristati na išta manje od nezavisnosti, kao što ni u Beogradu "niko sebi ne može dozvoliti da bude optužen da je izgubio Kosovo".\nGeneral u penziji, koji sada vodi program preventivne akcije nevladine organizacije Savet za odnose sa inostranstvom, kaže da međunarodna zajednica treba da bude arbitar i "izađe sa rešenjem koje će, suštinski, biti samo izloženo tamošnjim liderima".\nRešenje koje predlaže Neš jeste "uvođenje i održavanje uslovne nezavisnosti, koju će nadgledati međunarodna zajednica, kojom će kosovski lideri biti obavezni da prihvate odgovornost za sve građane Kosova, bez obzira da li se radi o Albancima, Srbima, Romima ili bilo kome drugom".\n"Ujedno, za Beograd će to biti prilika za kompenzaciju i na državnom, ali i na individualnom nivou za one koji su na Kosovu izgubili imovinu", rekao je Neš.\nU izveštaju nazvanom "Zaboravljene intervencije", on američkoj vladi predlaže nekoliko saveta u vezi sa situacijom na Balkanu.\nPrvi je - da ostanu uključene u pitanja zapadnog Balkana, a zatim da nađu i promovišu održivo rešenje za konačni status Kosova, bolju upravu za BiH i založe se za dalje reforme bezbednosnog sektora u Srbiji i Crnoj Gori, prenosi Glas Amerike.\nCRNA GORA - MIODRAG VLAHOVIĆ\nMoguće je razgovarati o uniji sa Srbijom\nCrnogorski ministar inostranih poslova Miodrag Vlahović izjavio je da su još mogući razgovori o stvaranju unije nezavisnih država Crne Gore i Srbije.\n"Još ima prostora za razgovor o savezu nezavisnih država Crne Gore i Srbije", rekao je Vlahović novinarima posle razgovora sa poljskim ministrom spoljnih poslova Adamom Danijelom Rotfeldom.\nCrnogorski ministar je kolegi iz Poljske preneo ocenu da je državna zajednica sa Srbijom "nefunkcionalna".\nOn je kazao da Crna Gora svakako želi zajedništvo sa Srbijom, ali da "u svim varijantama hoće da bude nezavisan subjekt".\n"To je nesporno", kazao je Vlahović i precizirao da je interes Crne Gore da u tom zajedništvu ima pun "državni kapacitet". "Taj problem treba razrešiti", dodao je on.\nMinistar spoljnih poslova Poljske Rotfled, koji se nalazi u službenoj poseti Crnoj Gori, rekao je posle razgovora sa Vlahovićem da je važno da referendum u Crnoj Gori bude održan u skladu sa demokratskim standardima.\nRotfeld je izrazio nadu da referendumski proces neće otežati pristupanje Crne Gore Evropskoj uniji i drugim evropskim integracijama.\nSRS - TOMISLAV NIKOLIĆ Film Istina odgovor na satanizovanje Srba\nPZamenik predsednika Srpske radikalne stranke (SRS) Tomislav Nikolić izjavio je da će prikazivanje dokumentarnog filma "Istina" biti odgovor te stranke na "pokušaj satanizovanja srpskog naroda i optužbe da su samo Srbi činili ratne zločine".\nNikolić je na konferenciji za novinare rekao da je film montiran od fotografija i snimaka koje su dostavili Srbi prognani iz BiH i Hrvatske, ali i materijala koje su snimali zločinci "iz drugog naroda".\n"Naš moto je - istina, naš moto je - osuđujemo sve zločine, najviše one koje su činili Srbi, ali ne damo da sve padne na srpska leđa", kazao je Nikolić.\nNa projekciju filma su, kako je rekao, pozvane diplomate, predstavnici međunarodnih organizacija, predstavnici svih medija koji izveštavaju iz Srbije, kao i najviši državni funkcioneri Srbije i državne zajednice SCG i velikodostojnici verskih zajednica.\nFilm "Istina", o zločinima nad Srbima u Hrvatskoj i BiH, biće prikazan u subotu, 9. jula, u 12 sati, u beogradskom Centru "Sava".\nKomentarišući najave da će na "Egzitu" u Novom Sadu publika biti pozvana da minutom ćutanja oda počast žrtvama zločina u Srebrenici, Nikolić je upozorio da bi takva politizacija muzičkog festivala mogla biti opasna.\nKako je istakao, "Egzit" "više nije promotivni skup Demokratske stranke (DS)", jer su novac za njegovo organizovanje izdvojile i pokrajinske i republičke vlasti.\n"To nije politički skup. Onaj ko želi takav skup neka ga najavi. Tamo bi moglo da dođe do strašnih incidenata, jer tamo ima dece politički različito orijentisane, dece raznih nacionalnosti. Izdvajanje samo jednog naroda kao stradalničkog i zlikovačkog na tom skupu može da dovede do tragedije", upozorio je Nikolić.\nOsvrćući se na najavljen odlazak predsednika Srbije Borisa Tadića na obeležavanje desetogodišnjice zločina Srebrenici, Nikolić je rekao da on na tu komemoraciju može da ide samo kao lider DS.\n"Ne može da pomaže onima koji bi da umešaju Srbiju u taj zločin. Šta će on tamo. Da se pokaje - u ime koga? U ime svih Srba ne može, on nije predsednik svih Srba. U ime građana Srbije ne može, jer nisu svi građani Srbije Srbi. I ne može u ime nas koji u to nismo bili umešani", kazao je Nikolić.\nEgzit se bavi aktuelnim društvenim temama\nGeneralni menadžer festivala "Egzit" Bojan Bošković izjavio je da je taj festival više od zabave i podsetio da se svake godine izuzetno velika pažnja poklanja aktuelnim društvenim temama.\nOn je takav komentar dao povodom današnje najave zamenika predsednika Srpske radikalne stranke Tomislava Nikolića da "Egzit" iduće godine sigurno neće biti održan, ukoliko se pretvori u političku provokaciju.\nBošković je u agenciji Beta rekao i da organizovanje "Egzita" predstavlja "najviši patriotski čin" u vreme kada se Srbija ne može pohvaliti dobrim imidžom u svetu.\n"Jedan od najvećih problema Srbije je njen njegativan imidž formiran devedestih godina koji postoji i danas zahvaljujući Hagu i brojnim suđenjima, a 'Egzit' je jedna od retkih pozitivnih stvari koja izlazi iz Srbije", rekao je Bošković.\nIako je prvobitno bilo najavljeno da će festival biti pre-kinut u ponoć između 10. i 11. jula davanjem minuta ćutanja žrtvama iz Srebrenice, Bošković je rekao da ipak neće biti minuta ćutanja, već da će na glavnim festivalskim binama biti emitovana prigodna pesma.\n"Najverovatnije je da će to biti 'I save the njorld today' od Eni Lenoks, mada još uvek nismo doneli konačnu odluku. Na taj način želimo da odamo pomen svim žrtvama rata bez obzira na nacionalnost, to neće biti vezano samo za Srebrenicu, već za sve zločine koji su se desili na ovim prostorima", rekao je Bošković.\nOn je podsetio da će na festivalu ove godine biti oko 1.800 novinara iz više od 600 različitih medija, kao i da će gotovo sve svetske stanice izveštavati sa festivala, među kojima su MTV i Radio BBC 1.\n"Ove godine želimo da pošaljemo jedan novi signal da je bilo dosta sukoba, da treba uspostaviti jedan novi sistem vrednosti i da se mobilnost i mir u regionu moraju postaviti na prvo mesto", dodao je Bošković.\nOn je dodao da festival "Egzit" treba da ostane izvan stranačkih "ralja" i intersa pojedinaca.\nTakođe je ocenio da političari "moraju da prestanu da svojataju novac poreskih obveznika" i istakao da pomoć koju "Egzit" dobija on vidi "pre svega kao investiciju".\n"Očekuje se velika poseta Novom Sadu, računamo da jedna petina gostiju neće biti iz naše zemlje, što znači da će desetine hiljada turista doći i trošiti novac u Novom Sadu i Srbiji. U poređenju sa zaradom koja će biti ostvarena, cifre koje je 'Egzit' dobio su smešne", rekao je Bošković.\nBOMBAŠKI NAPADI NA UNMIK\nU napadima korišćen eksploziv TNT\nZvaničnici Kosovske policijske službe saopštili su da je u tri nedavna bombaška napada, među kojima se jedan dogodio u kompleksu sedišta UNMIK-a u Prištini, korišćen eksploziv TNT.\n"Upotrebljen je TNT-a i detektori, sakriveni u plastičnim torbama", rekao je portparol Kosovske policijske službe Refki Morina prištinskim medijima na albanskom jeziku. .\nMorina je preneo da je policija dobila neke izjave od svedoka - prolaznika.\nSvedoci su izjavili da su pre aktiviranja eksploziva primetili dim kako izlazi iz plastične torbe.\nNalazi policije se poklapaju sa izjavama svedoka, naveo je Morina i dodao da su na lokacijama na kojima je aktiviran eksploziv, primećena deca, kako trče i viču: "bežite bomba".\nU eksplozijama koje su u subotu uveče potresle Prištinu nije bilo povređenih, ali su izgorela tri automobila UN.\nCRNA GORA - SUKOB INTERESA\nUskoro moguć uvid u imovinske karte funkcionera\nCrnogorska Komisija za utvrđivanje konflikta interesa saopštila je da bi početkom avgusta građani mogli da imaju uvid u imovinske kartone crnogorskih funkcionera koji će biti objavljeni na njenom Internet sajtu.\nNa sajtu Komisije je objavljeno da će krajem jula biti završena baza podataka u "kojoj će svi zainteresovani moći imati uvid u imovinu koju su prijavili javni funkcioneri".\nFunkcioneri su prijavili imovinu krajem februara ali ona za sada nije javno objavljena. Predsednik Komisije Slobodan Leković rekao je da to nije učinjeno iz tehničkih razloga, među kojima je i nepostojanje baze podataka.\nNa današnjoj sednici Komisije, kako je saopšteno, utvrđeno je da ministar poljoprivrede Milutin Simović i ministar ekonomije Darko Uskoković nisu u konfliktu interesa.\nInicijativu za odlučivanje o sukobu interesa u slučaju dvojice ministara podnela je ranije nevladina organizacija Mreža za afirmaciju nevladinog sektora.\nNa izbore bi izašla oko 44 odsto birača\nKada bi se u nedelju održali izbori izlaznost bi bila oko 44 odsto, a najviše glasova građani Srbije bi dali kandidatima i listama Demokratske stranke (DS) i Srpske radikalne stranke (SRS), rezultati su junskog istraživanja agencije Skan (SCAN).\nDirektor agencije Skan Milka Puzigaća, saopštila je novinarima da se 48 odsto ispitanika izjasnilo da bi sigurno izašlo na izbore, 20 odsto bi to učinilo vrlo verovatno.\nU odnosu na ukupan broj ispitanika, najviše glasova dobio bi DS 21,1 odsto, SRS bi dobila 20,9 odsto, Pokretu naga Srbije (PSS) pripalo bi 8,1 odsto, dok bi još jedino Demokratska stranka Srbije (DSS) prešla izborni cenzus sa 6,9 odsto glasova.\nAko se u obzir uzme samo opredeljenost ispitanika koji bi sigurno izašli na izbore, SRS bi dobila 34 odsto glasova, DS oko 27, PSS osam, DSS 6,3 odsto, dok bi u tom slučaju cenzus prešla i Socijalistička partija Srbije sa 5,3 odsto glasova.\nIstraživanje je pokazalo da su najpopularniji političari u Srbiji predsednik DS Boris Tadić i zamenik predsednika SRS Tomislav Nikolić i oni bi prema opredeljenju ispitanika koji bi sigurno izašli na izbore za predsednika Srbije dobili isti broj glasova, oko 31,5 odsto.\nU toj situaciji Bogoljub Karić bi osvojio oko 10 odsto glasova, Vojislav Koštunica oko pet, Ivica Dačić dva, a Vuk Drašković 1,4 odsto glasova.\nU odnosu na opredeljenje svih ispitanika, Tadić bi osvojio 24 odsto glasova, Nikolić 19, Karić osam, Koštunica preko pet, a Drašković i Dačić preko jedan odsto glasova.\nUkoliko bi došlo do referenduma, 64 odsto ispitanika glasalo bi za samostalnost Srbije, što je za pet odsto više u odnosu na Skanovo istraživanje iz marta 2005. Za ulazak u EU glasalo bi 68 odsto, pristupanje NATO-u 32, a Partnerstvu za mir oko 55 odsto ispitanika, što su procentualno manje vrednosti u odnosu na mart.\nJunsko istraživanje agencije Skan sprovedeno je na uzorku od 1.700 punoletnih građana iz 46 opština u Srbiji, različite starosne dobi, obrazovanja, zanimanja, nacionalne pripadnosti i tipu naselja u kojem stanuju.\nCopyright © 1996-2017 "NOVINE Toronto" Zadnja promena izvrsena: 19 Apr 2012


DP trio – bend | Goran Šobić DP trio – bend | Goran Šobić\nDanilo Petrović trio oformljen je 2013. godine. Prvi singl koji je izašao 18.01.2013. bila je obrada Carevčeve pesme "Svilen konac" i ta fuzija električne gitare i "domaće radinosti" je naišla na zaista odličnu reakciju publike.\nSledi nekoliko TV i radio gostovanja (Rts1, Kopernikus TV, BG 202....). Poguran tom energijom Danilo je krenuo u ostvarenje onog čemu je dugo težio, a to je rok trio koji se pretežno bavi fuzijom stilova, "čeprkanjem" po izvornoj muzici regiona i spajanjem različitih pravaca u jednu muzičku formu koja je najbliža ljubiteljima roka, hard-roka, ali ne isključuje i one koji vole da čuju nešto drugačije.Nesebičnu podršku ovom projektu na samom početku daju dugogodišnji prijatelji i muzičari Vihor Ristic - bas gitara (ex Rapid Force, ex King Size, Magma, Slađana Miloševic,Vudu Popaj, ex Pero Defformero), Damir Adžić - bubanj (ex Alogia, ex Amon Din, Enjoy Sarma), multimedijalni umetnik Milan Dobrojević (011art), video producent Boban Desnica (Copy & Paste bend) i muzički producent Aleksandar Lale Nikić (Eyesburn, Magma, S.A.R.S.).U toku 2014. godine bend završava snimanje prvog albuma pod radnim nazivom "Pravi put", na kojem se nalazi 10 instrumentalnih numera. Uporedo sa svirkama širom Srbije, na You Tube-u izlaze singlovi "Svemirska stanica", "Lokalni superheroj", "Različiti svetovi" i "Žikino kolo".Razmena energije koja se osećala na nastupima dodatno podstiče trio da dalje istražuje i tako nastavi sa pravljenjem novih pesama. Ono što je najvažnije je to da je ovaj trio nastao kao osnovna potreba da se nešto promeni na domaćoj rok sceni. Težnje sva tri člana su iskreni muzički izraz, komunikacija sa publikom u smislu širenja pozitivne energije na nastupima, kao i promovisanje kulture ovog podneblja. Godine 2015-te trio potpisuje ugovor sa izdavačkom kućom “Nocturne label” i objavljuje svoj prvi album pod nazivom ”Pravi put”. Izdanje može da se kupi na sajtovima kao što su Amazon, Itunes i Deezer.


Velike kompanije se odriču državne pomoći | Kamatica\nPočetna > analiza > Velike kompanije se odriču državne pomoći\nVelike kompanije se odriču državne pomoći\nTekst objavljen: 29.04.2020 13:25\nSve duži spisak privrednika i preduzeća u Srbiji koji su do sada podneli zahtev za korišćenje mera državne pomoći u borbi protiv posledica pandemije koronavirusa pokazuje koliko je domaćoj privredi neophodna podrška\nSa druge strane, produžava se i lista velikih kompanija i preduzeća koji su odlučili da paket mera koji je Vlada Srbije pripremila ipak ne iskoriste zbog toga što, kako navode, uspevaju da održe optimalan nivo poslovanja.\nIstiču i da postoje mnogi privredni subjekti, preduzetnici i mala i srednja preduzeća, kojima su subvencije i pomoć države potrebnije.\nU prvom talasu zdravstvene krize društveno odgovorne kompanije pokazale su solidarnost velikim brojem donacija zdravstvenim centrima širom Srbije u borbi protiv COVID-19. U ovom, drugom talasu koji se odnosi na otklanjanje posledica koje je po domaću privredu doneo koronavirus, "veliki" ponovo iskazuju svoju solidarnost, dajući prednost očuvanju likvidnosti preduzećima koja su u krizi pretrpela teže posledice.\nMeđu velikim privrednim subjektima koji su iskazali solidarnost je kompanija Filip Moris, koja je u jeku epidemije u Srbiji jednom od najvećih korporativnih donacija pomogla opremanje zdravstvenih centara neophodnom medicinskom opremom.\nKompanija, čija je fabrika u Nišu tokom krize uspela da održi kontinuitet u proizvodnji uz poštovanje mera i propisa zaštite i prevencije širenja koronavirusa, sada je donela odluku i da ne koristi državnu pomoć, odnosno subvencije odobrene Uredbom Vlade Srbije.\nSlične razloge navela je i medijska kompanija Pink, a među onima koji su se odrekli mera podrške je i Grupa Univerexport, dok su iz "AutoČačka" saopštili da su čak i zapošljavali nove radnike.\nNa sednici Vlade Srbije, 10. aprila usvojene su tri uredbe koje predstavljaju pravni okvir za primenu Programa podrške privredi u cilju smanjenja negativnih efekata prouzrokovanih pandemijom virusa Covid-19.\nUsvojena je Uredba o fiskalnim pogodnostima i direktnim davanjima privrednim subjektima u privatnom sektoru i novčanoj pomoći građanima u cilju ublažavanja ekonomskih posledica nastalih usled bolesti COVID-19, Uredba o utvrđivanju programa finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima izazvanim pandemijom COVID - 19 kao i Uredba o postupku za izdavanje dužničkih hartija od vrednosti za vreme vanrednog stanja.\nSrbija vanredno stanje mere za pomoć privredi ekonomija velike kompanije


Suze na radnom mestu - 381 vesti\nBy RedakcijaPosted on September 30, 2019 September 30, 2019\nNa radnom mestu skoro isključivo zaplaču žene, i to mnogo češće nego što se pretpostavlja. Izvesna istraživanja pokazuju da više od 40% zaposlenih žena ima ovo iskustvo.\nNa suze na radnom mestu reaguje se različito, u zavisnosti od situacije. Kolektiv ponekad prepoznaje razlog i opravdanost, ali su češće negativne ocene i osude osobe koja nije mogla da se kontroliše.\nPsiholozi i stručnjaci za ljudske odnose u organizacijama ističu da je plakanje normalno – u različitim situacijama, pa i na radnom mestu. Glavnu ulogu trebalo bi da preuzme poslodavac ili drugo odgovorno lice, i proceni da li su problemi na poslu osnovni uzrok, ili su osobu koja plače preplavile emocije drugog porekla. Cilj je da se razlog otkloni, ako je u organizaciji, ali se u praksi pokazuje da to nije uvek jednostavno. Neki ljudi su, jednostavno, osetljiviji na pojedine situacije i nešto što drugi, možda, ne bi ni primetili, kod njih izaziva snažne emocije. Negativni komentari na radne rezultate najčešći su uzrok direktno povezan sa poslom.\nOsobe koje plaču obično sakrivaju suze i odu u toalet, ali se događa i da reaguju burno i otpočnu glasnu svađu. Savet za prisutne je da se uznemirenom saradniku dozvoli da se povuče iz situacije, da se promeni tema, i da se pruži mogućnost da se o svemu razgovara smirenije, posle nekog vremena. Emocije vezane za poslovni konflikt treba da budu ispoljene, a problem razrešen ili bar napravljen pokušaj u tom pravcu.\nSuze sasvim sigurno neće ugroziti produktivnost ni naneti štetu organizaciji. Suze su znak iskrenosti. Neki drugi oblici ponašanja kao što su podmetanje, laži, ogovaranje, maltretiranje… mnogo su štetniji za kolektiv i grupnu dinamiku.\nOni koji za znaju da teško podnose stres na poslu, ipak, trebalo bi da razmisle o vežbama za prevazilaženje negativnih emocija, zbog njih samih. Poznato je da se žene posle suza osećaju izuzetno posramljeno i neprilagođeno i da svojim suzama pridaju mnogo više značaja nego što to čini okruženje.\nTag: radno mesto stres na poslu suze suze na poslu žene\nPrevious post: Naš čovek u vrhu BMW grupe\nNext post: Povučeni Ranisan i Ranitidin


Jovičić: Maksimalno zaštićeni postojeći kapaciteti | ENERGETIKArs.com\nNalazite se na Home » Energetika » Jovičić: Maksimalno zaštićeni postojeći kapaciteti\nObjavljeno: 15:17, 16. Marta 2013.\n“Što se tiče izgradnje bloka TE tri, Vlada je juče donijela zaključak o izmjeni rješenja o dodjeli koncesije na kopovima Bogutovo Selo i Ugljevik `Istok`, a predsjednik Republike Srpske Milorad Dodik je učinio sve da ispoštuje zahtjeve Sindikalne organizacije RiTE i njenog rukovodstva“, rekao je Jovičić, koji je član Vlade iz regije Semberije i Majevice.\nOn kaže da je traženo da se tačno definišu količine uglja koje su potrebne za dalji rad postojeće TE Ugljevik jedan i da tu analizu napravi stručna institucija.\n„Rudarski institut u Beogradu dobio je zadatak da ponovo okonturi kop Ugljevik `Istok` u kome će se predvidjeti da postojeća TE ima uglja do 2039. godine, dokle je njen vijek trajanja“, rekao je Jovičić.\nOn je naglasio da je lokalni parlament u Ugljeviku donio sve potrebne odluke u vezi sa izgradnjom TE tri u Ugljeviku, jer su vjerovatno prepoznali značaj ovog projekta i zainteresovani su za njegovu realizaciju.\nUkazujući da je u Ugljeviku na vlasti SDS, Jovičić je odbacio tumačenja da se vrši pritisak republičke vlasti na rukovodstvo RiTE Ugljevik i poručio da „nisu u pravu oni koji dižu galamu i dezinformišu javnost i radnike TE u Ugljeviku“.\n„Vlada, i ja kao njen član, izričito stojimo iza tog projekta i mora biti proveden, jer ne može država dozvoliti sebi da pojedinci ruše kapitalne investicije koje su od životnog interesa za Republiku Srpsku“, zaključio je ministar unutrašnjih poslova Republike Srpske Radislav Jovičić. Srna\nTags: kapaciteti,radislav jovicic,rite ugljevik,ugalj


Dan nezavisnosti u Brčkom: Brčko čuva Bosnu i Hercegovinu | Federalno Ministarstvo Boraca i Invalida\nOvom prilikom u Brčkom se okupilo nekoliko hiljada ljudi među kojima je bilo i više od 1000 mladih Bosanaca i Hercegovaca koji su poručili da se Dan nezavisnosti naše domovine jednako streba slaviti na svakom njenom pedlju.\nObraćajući se prisutnima ministar Bukvarević je kazao „kako svaka stopa BiH podjednako pripada svakom njenom građaninu, da Brčko brani svoju domovinu i da će to tako biti do Sudnjeg dana.“ Podsjetio je da nikada ne smijemo zaboraviti žrtvu šehida i poginulih branilaca, svih pripadnika Oružanih snaga RBiH koji su odbranili domovinu od agresora i domaćih izdajnika te da ga posebno raduje što je danas u Brčkom više od 1000 mladih ljudi, što znači da imamo nove mlade generacije koje vole ovu državu i koje su je spremne braniti.\nNakon polaganja cvijeća na spomenike pripadnicima Armije RBiH i HVO-a održana je i svečana akademija u Domu kulture Brčko.


Outlook se ne odaziva kada kliknete na fasciklu „Istorija razgovora“ - Office podrška\nOutlook se ne odaziva kada kliknete na fasciklu „Istorija razgovora“\nOutlook 2016 Office za preduzeća Još... Manje\nPoslednji put ažurirano: 18. aprila 2018.\nKada se klikne na stavke u fascikli Istorija razgovora, Outlook se ne odaziva ili prikazuje poruku o grešci „Ne odaziva se“. Do ovog problema takođe može doći kada kliknete na Skype stavke i govorne poruke e-poruke.\nKad Outlook naiđe na određenu kombinaciju grešaka koje pokušavaju da reše klasu poruka, Outlook će proveriti biblioteku Organizacioni obrasci na serveru Javna fascikla da bi odgovarajuća klasa poruke bila dostupna. To predstavlja dodatni poziv serveru Javna fascikla za rešavanje klase poruka. Zbog kašnjenja u automatsko otkrivanju i vremenu odziva za javne fascikle, to može da izazove da se Outlook ne odaziva. Primer klase poruka iz nedavnih izveštaja je IPM.Note.Microsoft.Conversation. Ovaj problem takođe može da se pogorša ako javne fascikle nisu optimalno podešene ili ako su na starijim nepodržanim verzijama sistema Exchange 2007.\nPodrška je identifikovala dva moguća privremena rešenja na strani klijenta. Svako od njih uklanja podrazumevanu funkciju programa Outlook i u velikoj meri ili u potpunosti uklanja se prekid odazivanja:\nKompletna putanja registratora, DWORD, i vrednost za svaki su sledeći:\nReferenca KB 2212902\nOnemogućava funkcionalnost biblioteke obrazaca organizacije u programu Outlook.\nOrganizacija može koristiti neke od gorenavedenih funkcionalnosti i preporučuje se da prvo testirate ili primenite privremeno rešenje na podskup korisnika da biste potvrdili da smanjuje problem ili da li izaziva neželjene posledice.


Primjena kalkulacije cijene koštanja u proizvodnom poduzeću | Repository of Polytechnic in Pozega\nPDF 730.22 KB\nPrimjena kalkulacije cijene koštanja u proizvodnom poduzeću\nJelaš, M. (2015). Primjena kalkulacije cijene koštanja u proizvodnom poduzeću (Undergraduate thesis). Retrieved from https://urn.nsk.hr/urn:nbn:hr:112:790309\nJelaš, Marija. "Primjena kalkulacije cijene koštanja u proizvodnom poduzeću." Undergraduate thesis, Polytehnic in Pozega, 2015. https://urn.nsk.hr/urn:nbn:hr:112:790309\nJelaš, M. (2015). 'Primjena kalkulacije cijene koštanja u proizvodnom poduzeću', Undergraduate thesis, Polytehnic in Pozega, accessed 02 May 2022, https://urn.nsk.hr/urn:nbn:hr:112:790309\nJelaš M. Primjena kalkulacije cijene koštanja u proizvodnom poduzeću [Undergraduate thesis]. Požega: Polytehnic in Pozega; 2015 [cited 2022 May 02] Available at: https://urn.nsk.hr/urn:nbn:hr:112:790309\nM. Jelaš, "Primjena kalkulacije cijene koštanja u proizvodnom poduzeću", Undergraduate thesis, Polytehnic in Pozega, Požega, 2015. Available at: https://urn.nsk.hr/urn:nbn:hr:112:790309\nCite this item: https://urn.nsk.hr/urn:nbn:hr:112:790309\nTitle Primjena kalkulacije cijene koštanja u proizvodnom poduzeću\nTitle (english) The application of cost price calculation in manufacturing enterprises\nTroškovi su najznačajnija kategorija koja oduzima najviše pažnje prilikom obračuna proizvodnje. Vezani su uz proizvodnju proizvoda i nezamislivo je napraviti određeni proizvod bez njihova utroška. Prilikom proizvodnje potrebno je promatrati svaki trošak i radi lakšeg poslovanja pokušati predvidjeti trošenje kako bi ih se minimaliziralo i time ostvarili veću dobit poslovanja. Trošak je sastavni dio kalkulacije koja formira cijenu koštanja proizvoda koji se plasira na željeno tržište. Postoje brojne kalkulacije, ali isto tako, svako poduzeće formira internu kalkulaciju isključivo za potrebe proizvodnje. Troškovi, ali isto tako i kalkulacija su bitni faktori za odluke menadžmenta jer imaju veliki značaj prilikom formiranja cijena proizvoda\nCosts are the most significant category which require the most attention in production calculation. They are connected to the product production and it’s unthinkable to create certain product without taking costs in to account. During production it is necessary to observe every cost to process an easier business management techniques and to try to anticipate costs and minimize them in order to maximize profits. Cost is a component that is part of a calculation which provides the cost price of a product that will be offered to a targeted market. There are numerous calculations, but also, every company forms its own intern calculation exclusively for the needs of production. Costs are obviously important, but the calculations are just as vital because they factor for the management decisions that have a big role in the development and process of the product prices.\nCreated on 2015-09-16 12:02:08


Vreme 1469 - Poseta predsednika odeljenju decje onkologije: Bahacenje u doba gripa\nPrilikom prošlonedeljne posete predsednika Srbije Aleksandra Vučića, ministra zdravlja dr Zlatibora Lončar i pratećih televizijskih kamera Odeljenju dečije hemato-onkologije Instituta za zdravstvenu zaštitu majke i deteta "Dr Vukan Čupić", videli smo kako izgleda grubo kršenje prava deteta, posebno osetljive grupe dece, i šta je klasična zloupotreba dece u političke svrhe. Predsednik je bez zaštitne maske na licu ušao u bolesničku sobu deteta iako mu je lekar sa klinike, vidno uznemiren, preporučio da ne ulazi u izolacionu sobu, što se i čulo na snimku. Ipak, Vučić je ušao u izolacioni blok, rukovao se sa majkom, pitao dečaka da mu pokaže mišiće, seo pored njega, zagrlio ga i poljubio. Sve u jeku epidemije gripa. Kasnije je Lončar pokušao da ga opravda rekavši da je reč o detetu sa najtežim oboljenjem koje ima neizvestan ishod, i da mu je predsednik, eto, izašao u susret budući da je dečak tražio da se slika s njim...\nPortret savremenika – Zlatibor Lončar >\nBeščašće u doba gripa


Foto: FK Crvena zvezda | Preminuo golman Miodrag Mališa Petrović\nTanjug 31.03.2020 15:49\n"Fudbalski klub Crvena zvezda sa velikim žaljenjem obavještava javnost da je danas u 94. godini preminuo Miodrag Mališa Petrovic. Napustio nas posljednji živi svjedok osnivačke Skupštine Crvene zvezde i golman generacije našeg kluba koja je 1946. godine osvojila prvu titulu prvaka Srbije", navodi se u saopštenju na sajtu Crvene zvezde.\n"Miodrag Mališa Petrović je 75 godina bio uz Crvenu zvezdu, tih, odmjeren čovjek i pravdoljubiv. Zato je prije pet godina i pokrenuo pitanje priznavanja titule prvaka Srbije iz 1946. godine. Javno se borio, sa pravnim timom kluba dokazivao tvrdnje i prije osam mjeseci poručio: ‘E, sada sam potpuno srećan. Pravda uvek pobedi...’", stoji u saopštenju crveno-bijelih.\nMiodrag Mališa Petrović FK Crvena zvezda\nSrpski fudbaler vozio pijan\nRemi "zmajica" u Mađarskoj\nFutsaleri žele bez poraza na EP\nDosudila penal gostima: "Jeco, nismo se tako dogovorili"


Περιγραφή Ideja je da se na online događaju deca uzrasta između petog i osmog razreda osnovne škole uključe u svet programiranja kroz platformu SCRATCH. Obzirom da je digitalna pismenost na vrlo niskom nivou u gradu Valjevu, a, istraživanje smo sproveli tokom projekta Bezbednost dece na internetu, inicijativa koju pokrećemo odnosiće se na svu decu koja mogu da prisustvuju događaju online preko platforme ZOOM.\nΗμερομηνία 05.10.2020 18:00 - 20:00\nΒραβεία Meet and Code Προγραμματισμός για τον πλανήτη\nΕπικοινωνία iRevolucija Ιστοσελίδα: irevolucija.net\ne-mail υπεύθυνου επικοινωνίας: office@irevolucija.net